LOLA (lembro aquilo como se fose hoxe mesmo)\na. c. O FAIADO DA MEMORIA\nCangas de Morrazo, España\nfinantzatua 14 / 11 / 2019\nNomeamento nos créditos do documental\nLink para visualizalo documental a través de internet\n> 29 Finantzakideak\nPaquete sorpresa de materiais de O Faiado da Memoria\n(envío gratis para península)\nNomeamento nos créditos do documental destacado\nDVD do documental\nUn documental dei memoria oral sobre a represión na guerra civil contado en primeira persona.\nParte do documental é a descripción gráfica dos espacios de memoria polos que pasaron a familia Blanco Rodal e o viaxe hacia eles. A utilización de drons para a súa gravación faise necesario.\nimprevistos e seguros\nNunha viaxe que sabes como comenzas pero non como vai rematar, todo pode sucede e hai que prever.\nProxeccións e cuotas de partipación en festivais\ndietas e viaxe\nEsta viaxe pola memoria vai a levarnos pola provincia de Pontevedra hasta diversas poboacións do país vasco.\nrealización dalgúns dos elementos incluidos nestas recompensas\npromoción e subtitulados\ncreación de autoría de dvd e copias en vaios idiomas e carteis\nPreciso para que o materia antigüo, que xa leva 12 gravado, esté en consonancia co material novo e, tendo en conta de que todo xira en base a iso, sexa perfectamente audible. Así como a música.\nposprodución e efectos da parte visual\nGuztira € 4.000 € 6.650\nNos areales de Cangas,\nmuros de noite se erguían.\nAs gueivotas sobre Cangas\nsoños de medo tecían.\nBaixo os tellados de Cangas\nanda un terror de auga fría:\nAi, que soliña quedache\nO un de novembro de 2016, aos 95 anos, finaba en Cangas, a súa vila natal, Dolores Rodal Blanco, LOLA.\nLola era unha resistente, unha muller que, aos 15 anos e xunto a súa irmán de 13 tivo que ver como se levaban a súa nai para intentar paseala, que o seu pai xa estaba xa preso, que o seu irmán fora asesiñado, e quedaran soas e chorando na noite daquel verán do 36.\nE a Memoria seguiu persistindo nela, introducíndose nas enrugas que surcaban a súa pel, soltandoas alí onde fora menester, con aquela enerxía e rabia que ela tiña.\nEsa Memoria dos seus primeiros anos de vida quedou reflexada nas distintas conversas que mantivemos con ela a finais da primeira década do século 21.\nTodo elo nunhas cinco horas de gravacións que culminaron nun desexo que tiña gardado desde facía setenta e pico anos, tratar de recuperar ao seu irmán da fosa de Xinzo, en Ponteareas, onde fora enterrado tralo seu asesinato.\nE iso é o que tentamos de levar adiante mediante este traballo audiovisual que chamamos, xenericamente e de forma provisional, LOLA.\nTras días de conversas con Lola falamos do seu irmán Ángel, o que fora asesiñado en Xinzo.\nEla fora tras el cando se enterou que fora sacado da cadea de Vigo e o levaran camiño de Ponteareas. Ao chegar a igrexa parroquial chegou a velo seu cadáver antes de ser depositado, xunto aos outros sete asesiñados ese día, nunha fosa común detrás da igrexa.\nSetenta anos despois fixémoslle a pregunta: ¿cantas veces foi polo sitio onde estaba enterrado?\n-”Nunca”, foi a súa resposta.\n-”E non lle gustaría volver por alí?”\nCollímolo coche e alá nos fumos.\nEse é o comenzo deste traballo audiovisual: Lola no coche, camiño a un lugar que descoñecemos. De feito descoñecemos todo, deica agora só vimos as enrugas do rostro fotografiado por Xurxo Lobato para o libro ROSTROS DA MEMORIA, onde a cámara recorreráos como surcos da terra, que son as outras imaxes que se van mesturando coa fotografía hasta non dar recoñecido, exactamente, o que é terra e o que é pel.\nA Memoria de Lola comenza a dibuxar a súa familia, a súa nai, o seu pai e a súa nenez.\nA súa historia, de feito, non sobrepasará esa adolescencia, etapa clave e drámatica da súa vida, e que a vai marcar por sempre. É a historia de tres anos, nada mais, pero tres anos que marcarían a súa vida para sempre.\nA viaxe hacia adiante, física, na percura do seu irmán, é tamén unha viaxe hacia atrás, na memoria, daqueles anos vividos, daqueles seres queridos perdidos nunha voráxine sanguenta, xa que non só foi a represión sobre os seus pais, seus irmáns, tamén o foi sobre os seus parentes mais cercanos, sobre as amistades.\nComo telón de fondo, un pobo, Cangas, como moitos outros pobos que viviron o comenzo dos anos escuros.\nA viaxe chega a igrexa e pasado e presente van a mesturarse. Aquilo xa non é o mesmo.\nNon pode recoñecer aquel lugar. Pero, si, foi alí. Así o recoñecen os veciños que tentan de orientar, a partires das lembranzas das personas maiores, o lugar onde foron enterrados os asesiñados.\nE é cando xurde a outra pregunta:\n-”¿Non che gustaría que o teu irmán volvese para Cangas?”\n-”É o que mas me gustaría desta vida!”\nE comenza outra parte desta historia: a procura dos ósos daquelas vítimas.\nE comenza esta road-movie sobre a memoria, a paisaxe e os seres perdidos.\nLOLA constitúese como unha especie de “road movie” da e sobre a Memoria e a súa paisaxe.\nA partires das conversas con Dolores Rodal Blanco, que realizamos en 2007, vamos argallando toda unha historia de seguimento, por unha España en plena guerra civil, na percura dos lugares que habitou o seu pai, que remata no penal de Pamplona, da súa nai, que o fai no penal de Saturrarán, hoxe un espacio valeiro, só recoñecido por unha gran placa que nomea a todas as mulleres que padeceros alí un encerro ideolóxico brutal, e dela mesma, de Lola polos camiños en percura do seu irmán e nas visitas a súa nai e pai cando ainda estaban en Pontevedra.\nAs conversas que mantivemos con ela estiveron realizadas coa idea de conservala a súa Memoria para a posteridade, pero trala súa morte decidimos de que había que facer algo mais. De ahí que sopesamos na creación deste documental que versa, especialmente, nese\ncamiño de tratar de atopar unha memoria que se perde no pasado.\nPero iso non sucederá si logramos rematalo traballo, posto que un vaise, pero a memoria donada sempre quedará aquí con nós. Para ser contada unha e o0utra vez.\nOs integrantes de O Faiado da Memoria, Margarita Teijeiro e Antonio Caeiro, nas labores de pesquisas e documentación, a primeira e de realizació, o segundo, levan realizado e promovido, desde fai anos, diversas actividades arrededor da memoria histórica, como charlas, homenaxes, placas,... e, sobre todo, documentais.\nEles, xuntos ou separados, realizaron os documentais AILLADOS (1988-2001), A MEMORIA NOS TEMPOS DO VOLFRAM (2003), ESTA NOITE, VELADA (2009), EL RUIDO Y EL SILENCIO (2010), ARDE MADRID (2011), DESDE DENTRO DO CORAZÓN (2013) , A VOLTA DOS NOVE (2014) ou EU TAMÉN NECESITO AMAR (2019 de próxima estrea) todos eles realizados baixo a metodoloxía de memoria oral.\nTamén prepararon os libros PEDALEANDO POR VILAGARCÍA, TRUCALPERDE, HISTORIAS DUN TEMPO VIVIDO, AS FESTAS DOS MAIOS, FUCHES E NON VICHES NADA, ... moitos deles accesibles a través da zona de descargas do seu blog (http://www.blogoteca.com/ofaiadodamemoria/index.php?cat=10091)\nEsta bagaxe dalles unha confianza para afrontar este novo proxecto coa garantía de obter un resultado óptimo.\nBalore demokratikoak indartzea\nA asociación cultural O FAIADO DA MEMORIA leva anos, non so recuperando a historia gráfica e audiovisual de Vilagarcía e Galicia en xeral, senón tamén a Memoria Histórica e dos procesos democráticos e da reparación e xustiza a través da memoria oral dos seus protagonistas.\n€ 3.425 conseguido\n€ 3.420 conseguido\n18 egun falta dira\nBiderrez: Fundación por Causa\n€ 8.976 conseguido\n<iframe frameborder="0" height="492px" src="//eu.goteo.org/widget/project/lola?lang=eu" width="300px" scrolling="no"></iframe>


O MUNDO NON PRECISA MÁIS COMIDA;\nPRECISA MÁIS XENTE COMPROMETIDA\n(CAMPAÑA LVIII DE MANS UNIDAS)\nOFERTORIO: Eu soñei (Nº 64)\nCOMUÑÓN: O pouco que Deus nos dá (Nº 53)\nHoxe, segundo domingo de febreiro, celebramos en toda a Igrexa a campaña contra a Fame de Mans Unidas. É un bo día para lembrar que Deus destinou a terra e canto contén para uso de todas as persoas, de todos os pobos. Consecuentemente, os bens creados deben chegar a todos de xeito equitativo. É unha cuestión de xustiza... e tamén de caridade e fraternidade. Se todos somos fill@s, se todos somos irmáns e irmás... por que uns temos a fartar de todo, o que nos leva a estragar mentres que outros non teñen o máis necesario para desenvolverse como persoas e 800 millóns de persoas seguen a pasar fame? Se cadra, o lema desta campaña: “O mundo non precisa máis comida, senón máis xente comprometida”, recolle dun xeito claro que o cerne da cuestión está no desigual reparto, que esixe de nós un maior compromiso á hora de consumir, á hora de crearnos necesidades irreais, á hora de coidar a casa común. Como ben nos lembra o Papa Francisco: “os alimentos que tiramos ao lixo son alimentos que lle roubamos á mesa dos pobres”.\nQue a celebración que agora comezamos abra o noso corazón á quentura dun Deus que, porque nos crea a todas as persoas iguais en dignidade, quere que nos relacionemos como irmáns e irmás e non coma dominadores e dominados.\n* Porque estragamos moito, esquecendo que os bens deben chegar a todas as persoas; SEÑOR, QUE ASUMAMOS A NOSA RESPONSABILIDADE.\n* Porque se nos enche a boca falando de solidariedade; mentres o noso corazón está ferido de morte polo egoísmo; CRISTO, QUE ASUMAMOS A NOSA RESPONSABILIDADE.\n* Porque nos sobran boas intencións e boas palabras; pero o noso compromiso segue sendo máis ben escaso; SEÑOR, QUE ASUMAMOS A NOSA RESPONSABILIDADE.\n· O libro do Eclesiástico chámanos a reflexionar sobre unha actitude que que non está de moda no noso mundo: a responsabilidade. Deus sae ao encontro do seu pobo e móstralle o camiño que conduce á vida; pero cada persoa é libre para escoller, para desenvolver a súa propia existencia. Unha vez máis podemos dicir sen medo a equivocarnos: que lonxe estamos da Palabra!, que afastados nos atopamos de que isto sexa unha realidade na nosa vida!. Si, porque, a diferenza de Deus, nós estamos cheos de medo e de complexos e parécenos que iso da liberdade, da proposición e non da imposición, da responsabilidade... son, coma quen di, tonterías.... O mellor é ter alguén que dirixa a túa vida, que tome decisións por ti, que controle o teu camiño...; así serás doutrinalmente seguro e non caerás na tentación da autocrítica ou do pataleo reivindicativo. Non... Pero xustamente porque as cousas sempre se fixeron así, estamos onde estamos: nun infantilismo perpetuo da nosa fe, nunha fe que só alimentamos con rutinas (aínda que estas non teñan máis sentido que o sempre se fixo así), nunha fe que non esixe nada na nosa vida, nunha fe que parece un adobío bonito que conxunta á perfección con algúns traxes (celebracións, recadacións, rutinas, boato, maxia....), pero que non lle vai nada a outros (responsabilidade no traballo, loita polo desenvolvemento, búsquea da xustiza, transparencia na administración dos cartos que non son nosos....). Por iso hoxe que ben nos vén que o Señor nos advirta de que temos que ser mellores que os letrados e fariseos para poder entrar no seu Reino. Lo más!!!!!!!!!!!!!!!!!!!! Que balón de osíxeno nos dá cando nos lembra que non deixará impunes aos mentireiros, aos que viven de aparencias, aos que fan do ordeno e mando o motor da súa vida, aos que utilizan o medo e o poder para dominar, aos que, falando no seu suposto nome, humillan, aldraxan e ningunean ás persoas atendendo a diferentes e peregrinas razóns: xénero, status económico, crenzas, orixe, traballo.... Grazas, Señor, por crearnos libres e por respectar as nosas decisións!!!!.\n· Pero non nos enganemos!!!!!!!!!. Isto complica moito máis o asunto. Unha vez que nos atopamos con Xesús na nosa vida, xa nada será o mesmo, seremos moito máis esixentes con nós mesmos, faremos da coherencia o abc da nosa vida.... El que vén a darlle plenitude á lei, tamén vén para complicar a nosa vida, para chamarnos a vivila dende unha opción fundamental pola xustiza, a solidariedade e o desenvolvemento. Estes principios sobre os que asentamos a nosa vida son máis que flor dun día, son valores permanentes que engrandecen e dan sentido á vida dos seres humanos. Xustiza, liberdade, paz, amor, e verdade son así o eixo fundamental da nosa ortopraxe e da nosa ortodoxia. Porque se queremos facer algo polos demais, non hai escusas, hai moitos motivos.\n· Por iso nos identificamos coa campaña de Mans Unidas que hoxe celebramos. Porque somos conscientes de que o mundo ten que cambiar, porque non vai ben. Témolo convertido nunha casa onde cadaquén vai ao seu deixando persoas nas súas beiras ás que trata como sobrantes e descartadas, sen contar para nada. Por iso, a solidariedade á que sempre se nos chama; pero se cadra hoxe dun xeito especial, ten que movernos a un compromiso coherente coa fe que libremente profesamos: ocuparnos e preocuparnos uns dos outros. Porque somos adultos, porque somos libres, estamos chamad@s a ser responsables dos nosos actos. Moitas veces escoitamos dicir a moita xente, se cadra tamén algunha vez o dixemos nós: se Deus existise non permitiría que a xente morrese de fame.... e quedamos tan tranquilos, porque atopamos en Deus un chivo expiatorio para tranquilizar a nosa conciencia, culpabilizándoo a El de algo do que só nos somos responsables, xa que no mundo hai bens para todas as persoas; pero o noso egoísmo fainos acaparar, consumir e posuír (moitas veces mesmo para logo estragar) sen importarnos que outras persoas pasen fame de alimentos, de dignidade, de cultura, de sanidade.... de Deus. Cambiemos o rumbo e comecemos a termar uns de outros e, todos xuntos, da nosa casa común.\nPorque nos creaches libres e con capacidade para tomar decisións sen sentírmonos presionados, agradecémolo dicindo xunt@s:\nQUE UNAMOS A NOSA MAN Á MAN DO IRMÁN\nPara que saibamos ser Igrexa universal e solidaria, ofrecendo o que temos e renunciando a canto non necesitamos; OREMOS.\nPolas nosas comunidades, para que sexamos sempre mans que levanten, acollan e acubillen a quen está á beira do camiño, porque quedou sen forzas, OREMOS.\nPor todas as persoas que padecen fame de calquera tipo: de pan, de casa, de dignidade, de escoita, de sorriso, de esperanza, de cultura, de respecto....de Deus; OREMOS.\nPor cada un e cada unha de nós, para que deixemos de lado o noso pasotismo, a nosa indiferenza e a nosa comodidade e nos abramos á responsabilidade do compromiso solidario que esixe o noso apelido de cristiáns e cristiás, OREMOS.\nSeñor, porque confiamos en Ti e na capacidade que nos deches de ser libres, agradecemos poder compartir esta oración comunitaria reuníndonos no teu nome e chamándonos a un compromiso real por non deixarnos levar da tentación do cómodo e fácil. P.X.N.S.


ATENEO FOTOGRÁFICO: Santiago de Compostela, in memoriam\nSantiago de Compostela, in memoriam\nA mellor das miñas magnolias adicada a tantas persoas que faleceron, que están feridas e aos seus familiares.\nUn agradecemento especial aos veciños por tantas mostras de solidariedade e saber facer en momentos tan difíciles.\nA segunda imaxe ("Luces e sombras") é a paisaxe semidesértica das Bardenas Reales, cunha tormenta no horizonte.\nGrazas Manuel M. Almeida, Mangas Verdes.\nQué día máis triste... Aproveito esta plataforma para expresar o meu inmenso pesar a todalas víctimas desta traxedia. E para alabar a solidariedade que amosaron os vecinos e a sociedade galega.\nUn gran abrazo desde Buenos Aires en este momento tan difícil.


O gran despegue dos drons e a aterraxe forzosa do carbón\nA CHAIRA, 15 ANOS: INDUSTRIA\n04 junio 2021 20:19 h.\nRozas Industria Descarbonización A Chaira 15 aniversario\n2016 ▶ Endesa dinamita unha das apiladoras da mina. AEP\nCoa economía a medio gas pola pandemia, os concellos continúan a loitar por conseguir novo chan industrial para atraer empresas\nO Concello puxo en marcha en 2009 o Instituto Pontés de promoción Económica (Ippec) para dar resposta e asesoramento e durante tres anos organizou o As Pontes Emprende para premiar o autoemprego e recoñecer traxectorias. Jesús Docampo, de Marmolería Puentes, foi o primeiro homenaxeado (2012), seguido de Alfonso Formoso (2013) e Bienvenido Acebrón (2016).\nO 23 de febreiro de 2019 organízase a I Gala de Empresarios de Vilalba, na que foron galardoados Alberto Román, como o Mellor Empresario pola súa aposta no sector eólico con Tecnorenova, e Marta Seoane, como Emprendedora do Ano, con Carpers e a súa xenebra rosa. A segunda impediuna a pandemia.\nHai homenaxes a empresarios espallados por todo o rueiro. En 2017, nas Pontes inaugurouse unha nova praza cunha escultura de Miguel Couto en recordo de José, Manuel e Roberto Tojeiro, fundador do grupo Gadisa.\nHai cousas que empezan e cousas que acaban. E facendo balance, nestes 15 anos de suplemento da Chaira, queda claro iso, e que tamén hai espazo sempre para as sorpresas. Así, mentres despegan os drons, e con eles o sector aeroespacial como motor de innovación e de emprendemento, dende un pequeno e esquecido aeródromo que construíron os nazis en 1943 en Castro de Rei, e que o Real Aeroclub de Lugo mantivo só en pé, prodúcese a aterraxe forzosa do carbón nas Pontes.\nO que parecía inamovible hai uns anos, pese a que tantas páxinas ocupou con reivindicacións e loitas —moitas polo decreto do carbón que ameazaba en 2010 con paralizar as térmicas de carbón importado— vive agora a súa propia conta atrás. Endesa segue adiante coa tramitación do peche da central térmica, previsto para este ano, e os esforzos por buscarlle un futuro á planta coa queima de biocombustibles xa case se disiparon. A eléctrica sempre defendeu que non é viable e agora todas as miradas apostan por centrarse nun plan B para que a transición sexa realmente xusta.\nAs administracións buscan atraer investimentos e novos proxectos, mentres Endesa, que tamén o fará a través do seu plan Futur-E, ten a súa propia aposta pola enerxía eólica —instalará nas Pontes unha plataforma loxística e de operación para todos os parques a nivel nacional— e un proxecto dunha central de hidróxeno verde sobre a mesa. Non é o único para a localidade. Hai outro de Reganosa e os dous dependen de axudas europeas. Os Next Generation centran as esperanzas de moitos.\nE mentres o futuro é incerto —o peche da central terá repercusións nas Pontes pero tamén noutros concellos da Terra Chá— o que semellaba ciencia ficción cando saía da rotativa o primeiro número da Chaira, está cada vez máis preto de ser unha realidade. 2015 foi o ano do despegue de Rozas.\nPrimeiro o Instituto Nacional de Técnica Aeroespacial (Inta) comenzou a reconversión das instalacións do antigo aeródromo, que se converteron, tras un investimento de dez millóns, no Ciar, un centro punteiro e de referencia, de futuro. E a Xunta, coas súas socias, Babcock e Indra, ás que logo se sumou Boeing, empezou a darlle forma á Civil UAVs Initiative e os drons despregaron as ás dunha industria incipiente. Nestes anos o polo aeroespacial de Galicia, centralizado na planicie chairega, mobilizou 164 millóns de investimento público e privado e axudou a desenvolver 59 proxectos da man de 50 empresas, universidades e centros tecnolóxicos que involucraron a 937 profesionais.\nÁ espera das certificacións dos proxectos para que as empresas empecen a ensamblar drons nos hangares recén estreados no novo parque empresarial e tecnolóxico de Rozas, a Xunta acaba de lanzar a nova folla de ruta do polo aeroespacial de Galicia ata 2025, para o que hai comprometidos 70 millóns. Preséntase como un proxecto tractor que tamén mira a Europa na procura de máis fondos.\nA mirada atrás, na Chaira, e nos concellos que habitan as súas páxinas, deixa dúas grandes crises que resentiron a economía local, igual que a global. En 2008 estoupou a crise financeira facendo un efecto dominó que comenzou en EE.UU. e rebentou en España a burbulla do ladrillo. Empezou unha época de axustes, de destrución de emprego e de rescates bancarios... que se prolongou ata 2013. Tras anos de respiro, 2020 chegou coa pandemia, e a economía mundial volveu resentirse.\nNeste contexto, coas mans máis atadas e con necesidades claras, os concellos continúan a loitar por conseguir novo chan industrial para atraer investimentos e empresas. A busca é clave nas Pontes —o Concello está en negociacións coa Xunta e coa propia Endesa, que achegará terreos— e unha vella demanda en Vilalba —os empresarios levan anos solicitando a creación de solo industrial, tantos como e o acceso á A-8—, pero un proxecto xa en marcha en municipios como Castro de Rei, cunha nova ampliación do parque empresarial de Castro, e en Cospeito, onde xa teñen orzamento e actuacións tanto en Feira do Monte como en Muimenta.\nO solo dispoñible é fundamental para un futuro que tamén ten que apostar pola diversificación, algo do que a comarca chairega sabe bastante. Porque pese a estar terra adentro, a Terra Chá pode ulir a mar —en Castro aséntase un cocedoiro de mexilón e en Muras fabrícanse a gran maioría das caixas de pescado que levan os barcos—, transforma litros e litros de leite con grandes lácteas que soportan centos de postos de traballo, ten unha longa e importante tradición zapateira, é o lugar onde se friten algunhas das patacas máis famosas, onde se traballa a pedra dende hai décadas ou onde se concentra a formación en enerxías renovables.\nPorque a Terra Chá, onde tamén houbo proxectos mineiros, e outros moitos se frearon por oposición popular, tamén encabeza a lista dos concellos galegos con máis parques eólicos instalados, con Muras e Abadín nos primeiros postos dun ránking que seguirá medrando, seguro.\nÁlvaro Fraga. É o presidente da asociación de empresarios e comerciantes Sete Pontes de Vilalba, unha das cinco entidades deste tipo que hai no territorio que abarcan as páxinas da Chaira. En total suman arredor de 450 socios e realizan moitas e variadas actividades para promocionar e modernizar o pequeno comercio, mellorar os polígonos industriais, apoiar á hostalería ou atraer novos investimentos. Sete Pontes conta con 200 socios e a Acea de Meira cuns 50. A de empresarios da Pastoriza, que trata de reforzarse, ten 30. Nas Pontes está Cohempo, que alcanza os 120, e Seara, con 56 socios. Esta última en 2018 inaugurou o centro de dinamización empresarial e a incubadora de empresas no polígono de Penapurreira.


Catro ‘Cachosdesgueches’, dous actores e 10 personaxes | Grupo ES. Comunicación Galicia\nTeatro\t• por Redacción Grupo ES. • 15 octubre, 2018\nCatro ‘Cachosdesgueches’, dous actores e 10 personaxes\nDamián Alonso y Jessica Roade, en Cachodesgueches, en el Reveriano Soutullo de Ponteareas.\nSon unha parella cómica. Xente do teatro unida polo humor. Ambos pertencen á compañía Atrezzo Teatro que dirixe Chelo Pampillón e que está a representar, con grande éxito, Chicago Killer’s. Por certo, o guión é de Jessica Roade Riveiro, agora tamén Q2.\nDamián Alonso di en broma, a propósito disto, que rescatou a Jessica –a quen chama Xefa- das obras serias e longas para o mundo do humor. Por parte dela, admite que quería completar a súa interpretación con algo distinto. A Grupo ES. antes da representación de ‘Cachosdesgueches’ explica con bo humor Damián como naceu esta parella artística: “Basicamente, porque a min apetecíame saír ó escenario a facer o parvo, pero como me daba moito medo facelo eu só, facíame falta unha máis intelixente”.\nDos catro ‘Sketchs’ representados nas II Xornadas de Teatro do Amador, no Reveriano Soutullo de Ponteareas, tres son orixinais deles e un cuarto recolle unha parte da obra escrita por Jessica, Chicago Killer’s.\nDamián é un actor versátil capaz de adoptar distintos rexistros, incluso de voz, e todos de xeito críble. O contraste é Jessica que está a ridiculizar, provocando a risa, as palabras e actitudes de Damián. De aí saen frases e ditos que provocan a risa do público.\nNo primeiro sketch, ‘Eu mesmo e Ezequiel’, un pai separado (Damián) traballa coa súa filla (Jessica) nun consultorio web, ridiculízase a alianza dunha filla estudada que precisa o pai para poder manter un negocio por non ter aínda a titulación. É unha relación de conveniencias na que a filla espétalle na faciana ao pai todo o seu postureo. Deixándoo en ridículo provoca as risas do público.\nNo segundo, ‘Vaia hipsterpollas!’, Damián é un ligón de profesión que trata de conquistar unha muller que ó remate do sketch resulta ser unha muller da rúa que lle pon prezo á ‘relación’ co conseguinte chasco que leva o ligón.\nNo terceiro, ‘A miña nai mátame’, poidemos ver a Damián facer de fillo parvo dunha nai que é a Morte e que lle encarga tarefas difíciles. Vestido de tuno, Damián establece un divertido diálogo con Jessica no que a ironía desta acaba por manipular e ridiculizar o pobre tuno, manexando as cousas á súa vontade.\nO cuarto, ‘La zumbada de Tiffany’, está extraído da obra Chicago Killer’s, cando a asasina Tiffany Aramburu (Jessica) se entrevista con avogado defensor Billy Smith (Damián) que lle dá un argumento para a súa defensa.\nEn todos os sketchs son frecuentes as interrupcións, como fóra de guión, dirixíndose Damián directamente ó público. Son oportunas, xa que rompen a liña argumental para buscar a complicidade do público e provocan risa.\nTamén as baixadas do escenario ao espazo de butacas son frecuentes en ambos personaxes. Ó comezo dos sketch como no remate do cuarto o paseo que se dça Jessica cun bate de béisbol e un saco para buscar entre o público aqueles que se riron dela.\n‘Cachosdesgueches’ encaixa dentro do humor galego onde ó realismo da muller fronte o idealismo ou postureo do home cae no grotesco.\nCon escasos recursos, Jessica e Damián fan unha boa interpretación, divertida e que reflicte o mundo social moderno, tamén galego.\nEtiquetas: Atrezzo Teatro Cachosdesgueches Chelo Pampillón Chicago Killer's Damián Alonso Jessica Roade Riveiro\n← Función Pública y sindicatos firman un acuerdo de movilidad de funcionarios\nLos venezolanos se reinventan y agudizan el ingenio para emprender en esta crisis →


Primeiro parón dos Milagres\nSilvia Iglesia | 22 de mayo de 2020\nA tradición de colocar os cirios é unha das máis arraigadas en Saavedra. ARQUIVO\nMilleiros de fieis camiñaban durante o mes de maio, e incluso durante todo o verán, cara ao santuario de Saavedra para venerar a Virxe dos Milagres. Este será o primeiro ano no que o día propio, o 24, non haberá misas, aínda que o templo si permanecerá aberto\nA AUSENCIA de infinitas ringleiras de fieis camiñando cara a unha meta común, das intensas xornadas de misas, voltas á igrexa e imposicións da Virxe, e da emoción que se palpaba en cada devoto que acadaba o seu obxectivo ao chegar ao santuario de Saavedra, marcará este domingo o día dos Milagres. Un 24 de maio que non terá misas, o primeiro que se recorda así e que supón todo un parón para unha romaría en auxe.\nNinguén sabe cando botaron a andar as peregrinacións, nin que data terá o templo —apenas hai documentos nos que se recolla a existencia deste santuario—, pero ao falar do xerme que puido orixinar tan fervente veneración todos recorren a tres lendas: a do señor de Vilaguisada, a do incendio na casa do Pozo e a dos franceses.\nUn dos relatos di que o señor de Vilaguisada fora acusado inxustamente de matar un home e a súa inocencia quedou demostrada cando, ao acceder ao templo para pedirlle á Virxe que intercedera por el, as esposas caeron ao chan. Outros falan do lume que prendeu no palleiro cando na casa do Pozo estaban mallando e, para intentar frear as lapas que ameazaban con queimalo todo, o dono foi pola imaxe da santa, que fixo que o incendio parara. Ou os franceses que viñan invadir estas terras, aos que lles foi imposible meter os seus cabalos na igrexa, quizais nun acto da Virxe por protexer aos veciños desta parroquia begontesa.\nNon se sabe cando se iniciaron as peregrinacións ou a data do santuario, pero todos falan de tres lendas que puideron ser a orixe\nSexa como fora, do que non se dubida é do poder de convocatoria que ten a romaxe, unha das máis populares da provincia. "O que me chama a atención é a cantidade de xente que vén", di Ángel Vigo, o párroco que dende hai uns 20 anos se encarga da parroquia e que aínda non se acostumou a que "cada vez haxa máis fieis". Agora, pasa unha tempada diferente, lonxe dos días maratonianos da novena e do propio 24 de maio, no que se sucedían misas dende as sete da mañá ata o remate do día. "Acababa cansado e iso que tiña a outros sacerdotes que me axudaban", asegura don Ángel, ao tempo que recoñece que lamenta a falta dos Milagres a causa do coronavirus. "Sénteste orfo, abatido", di.\nSensación similar á que reinará entre os miles de romeiros que peregrinaban ata Saavedra, non só o 24, senón todo o verán, moitos andando e outros en coche, pero de tódolos puntos. "De Vilalba e Lugo era toda unha cadea de xente, e logo viñan moitos das Pontes, Mondoñedo, Ferrol...", afirma o párroco, quen lembra que a igrexa permanecerá aberta tanto o sábado como o domingo durante todo o día. Iso si, con tódalas medidas de seguridade e hixiene a punto. "Xa baleirei hai uns días a pía da auga e temos xel en tódolos sitios", apunta don Ángel.\nA decisión de suprimir as cerimonias litúrxicas en lugares nos que se agardaba unha grande afluencia de xente, como é o caso dos Milagres ou na Virxe de Fátima de Bravos (Ourol), responde á necesidade de "manter a saúde entre os fieis", tal e como aseguran dende a diócese Mondoñedo -Ferrol, dende onde destacan que este sería un ano especialmente concorrido ao coincidir o 24 en domingo. Tamén estaba previsto que a misa das 18.00 horas estivera oficiada polo bispo. Deberá agardar, como os devotos, a que o virus dea un respiro e os Milagres volvan a ser punto de encontro para os que teñen algo que pedir, algo que agradecer ou que celebrar.\nPuede ver este artículo en la siguitente dirección /articulo/a-chaira/primeiro-paron-milagres/202005221800351439852.html


Deportes Archives - Concello de Cee\nCee, somos Camiño. O Camiño de Santiago\n19/07/2021 14/07/2021 por Concello de Cee\nCee, somos Camiño O concello de Cee presenta o seguinte programa de camiñas para promocionar o Camiño de Santiago ao seu paso polo concello de Cee. Este programa, de inscrición gratuíta, contén dúas camiñatas que son os dous tramos do concello de Cee polos que transcorre o Camiño de Santiago. …\nCategorías Actualidade, Deportes, TURISMO Etiquetas Camiño de Santiago, Cee somos Camiño, Deportes Deja un comentario\n21/12/2020 11/12/2020 por Concello de Cee\nEl Ayuntamiento de Cee, a través del servicio de deportes, pone en marcha el PROGRAMA CAMINOS ACTIVOS, que son recorridos por las calles, carreteras y caminos de nuestro pueblo para hacer bien andando, corriendo o en bicicleta. Los caminos están concibidos con una visión integradora de actividad física, naturaleza, cultura y turismo, …\nCategorías Actualidade, Deportes Etiquetas Caminos Activos, Cee, Deportes, turismo Deja un comentario\nObxectivos Coñecer e descubrir as posibilidades que para a práctica da actividade físico deportiva ofrece o medio natural. Utilizar o medio ambiente como elemento lúdico, comprendido como lugar e obxecto de disfrute individual e social. Favorecer a participación e compromiso activo dos participantes na defensa, protección, conservación e mellora do …\nCategorías Actualidade, Deportes, Noticias Etiquetas Deportes, Programa Lúdico-Deportivo, Turismo Activo, Veran2020 Deja un comentario\n26/03/2020 por Concello de Cee\nA Federación Galega de atletismo distingue anualmente os/as mellores atletas galegos/as. Xa se pode participar no proceso de selección Dende aquí, pedimos o apoio para Elian López, na categoría SUB-23 masculino. É necesario seleccionar un atleta de cada unha das categorías. RECORDADE! O prazo para participar nas votacións remata o …\nCategorías Actualidade, Comunicaciones, Deportes Deja un comentario\nEl Ayuntamiento de Cee acogerá este sábado 22 de febrero a partir de las 15:30 h. y hasta las 19:30 horas en el Pabellón Municipal de Cee, una CONCENTRACIÓN DE TENIS DE MESA ESCOLAR dentro del Plan Xogade de la Xunta de Galicia. La actividad está organizada por la Agrupación …\nCategorías Actualidade, Deportes Etiquetas Deportes, Novas, Plan Xogade, Tenis de Mesa Deja un comentario\n1ª JORNADA LIGA FITE GALICIA DE TAEKWON-DO ITF\nEl Club Cee Deportes de Contacto viene de presentar el cartel de la 1ª jornada de la LIGA FITE GALICIA de Taekwon-Do ITF que tendrá lugar en el Pabellón Municipal de Cee el próximo 15 de febrero. Esta liga FITE GALICIA 2020 se celebrará en 3 sedes en …\nCategorías Actualidade, Deportes Etiquetas Deportes, LigaFite, taekwon-do Deja un comentario\nCAMPAÑA DE INVIERNO 2020 La Diputación Provincial de A Coruña ha incluído al Ayuntamiento de Cee en la CAMPAÑA DE ESQUÍ 2020 que se desarrollará en la Estación Invernal de Cabeza de Manzaneda. Los participantes disfrutarán de cuatro días en la estación invernal de Cabeza de Manzaneda, además de los …\nCategorías Actualidade, Deportes Etiquetas campamentos, Deportes, , infantil, nenos, neve Deja un comentario


Promoción EconómicaPromoción Económica - Concello de Barbadás\nConcello de Barbadás > Promoción Económica\nBenvidos ó Centro Empresarial Transfronteirizo de Barbadás.\nO Centro é fruto do proxecto comunitario RACET “Rede de apoio á cooperación empresarial transfronteiriza”, presentado á primeira convocatoria da iniciativa comunitaria INTERREG IIIA. (Cooperación Transfronteiriza con Portugal).\nXurde no ano 2006, como unha serie de estructuras de acollemento, formación, exposición e acompañamento técnico a novas empresas e ás xa existentes no ámbito da Comunidade Territorial de Cooperación Val do Limia.\nCon estes fondos europeos se financia tanto a construcción como o equipamento do edificio no que nos atopamos. Sendo o 75% do custe total do proxecto asumido polos fondos comunitarios e o outro 25% aportado polo socios.\nNa actualidade, este Centro está xestionado directamente polo Concello de Barbadás.\nE no CET seguimos considerando a cooperación como o medio máis eficaz para aproximar e desenvolver poboacións, polo que entendemos que Barbadás debe continuar a ser un auténtico actor do espazo europeo, apoiando a cooperación e as políticas de cohesión.\nAsimesmo, queremos contribuir á promoción do desenvolvemento armonioso e sostible da rexión na que nos atopamos, e por estes motivos, continuamos a participar como socios en distintos proxectos europeos de cooperación territorial, que traten de mellorar a calidade de vida dos nosos habitantes de Barbadás.\nDestacados de Promoción Económica\nO Concello de Barbadás inicia unha campaña de censamento para aquelas persoas que residen en Barbadás e que aínda non están censadas. Queremos que se identifiquen co concello, que se sintan orgullosas/os de ...\nPRAZAS LIMITADAS. INSCRICIÓNS: Nas oficinas municipais da Valenzá, no Concello e por correo electrónico a educacion@barbadas.es. MÁIS INFORMACIÓN: Área de Educación Teléfono: 988246885 Correo electrónico: ...


"En Galicia fixeron unha proba e non seguiron", afirma o ministro\nO ministro de Sanidade, Salvador Illa, apelou á prudencia á hora de autorizar a realización de test de antígenos nas farmacias, un asunto sobre o que puxo de exemplo o sucedido en Galicia.\n"En Galicia fixeron unha proba piloto en farmacias e non seguiron. Eu sería moi prudente, os equipos técnicos non o acaban de ver", sinalou Illa nunha entrevista á diario Ara este domingo recollida por Europa Press.\nO responsable de Sanidade sostivo que a xestión descentralizada da pandemia na segunda onda "funcionou razoablemente ben", aínda que se puxo de manifesto a necesidade de coordinación interna e no marco da Unión Europea.\nPreguntado por se os datos de Madrid sorpréndenlle, contestou que non, e pediu prudencia: "Madrid tivo 21 días de medidas moi restritivas de confinamento. Tivemos unha discrepancia que foi pública e forzamos un confinamento en nove municipios de Madrid durante 15 días".\n"Nós proporcionamos que os datos que facilítannos as comunidades, e eu dígolle que son fiables" aínda que poida haber erros puntuais, nun sistema que traballan para mellorar.\nSobre o test serológicos, asegurou que cada tipo de test ten unha función, aínda que defendeu que á cidadanía débeselle dicir que "a proba cun diagnóstico máis fiable son as PCR ou a TMA, que fanse con criterios de análises de plasma e son case fiables ao 100%".\nE ante a posibilidade de realizar o test de antígenos nas farmacias, dixo: "En Galicia fixeron unha proba piloto en farmacias e non seguiron. Eu sería moi prudente, os equipos técnicos non o acaban de ver".\nIlla móstrase "prudente" sobre a realización de test de antíxenos...


Pagar si, pero o xusto | Revista\nComisións bancarias : Pagar si, pero o xusto\nCalquera comisión que aplique unha entidade debe figurar no contrato que asinou o cliente á hora de subscribir o produto\nO outro gran negocio\nNon teñen luces de neon, pero os carteis que anuncian “Comisións cero” de numerosas entidades bancarias cobraron tal interese nos últimos anos que non pasan desapercibidos para moitos aforradores que se senten atraídos pola supresión do pagamento por servizos básicos como realizar transferencias, cobrar cheques ou manter unha conta corrente. Pero, estamos realmente ante o comezo do fin das comisións bancarias? Rotundamente, non. As estimacións sinalan que apenas arredor do 15% dos clientes bancarios en España se benefician dalgunha destas campañas que, por outra banda, esixen cumprir certos requisitos, como domiciliar a nómina e varios recibos e comprometerse a mantelos no banco durante períodos de, polo menos, 18 meses. Non obstante, fóra desas promocións quedan outras moitas comisións, coas que as entidades seguen a facer o seu “agosto” particular. Tarifas por manter un plan de pensións, por xestionar fondos de investimento, por cancelar un depósito, por amortizar capital da hipoteca, por descubertos en conta, por domiciliacións…, a lista de comisións que non se atopan incluídas nas campañas promocionais é infinita e crecente, e explica as excepcionais cifras de ingresos que seguen rexistrando as entidades por este concepto.\nNos primeiros seis meses do ano, só as cinco grandes entidades españolas ingresaron a incrible cantidade de 4.001 millóns de euros en concepto de comisións, o que supón un incremento do 12,45% con respecto aos 3.558 millóns que sumaron o ano anterior. Algunhas gañaron un 20% máis ca no 2006 por este concepto.\nEn moitos casos, o pagamento de comisións é inevitable. Non obstante, os usuarios teñen certos dereitos no tocante a este asunto que deben coñecer e exercer para evitar abusos.\nPrincipais tipos de comisións\nComisións de servizo:\nBaixo este concepto inclúense as comisións que aplican bancos e caixas polos servizos máis básicos e que adoitan utilizar practicamente todos os usuarios. É o caso de comisións por mantemento de conta, cobramento ou emisión de cheques ou realizar transferencias. Á marxe das campañas promocionais, a tendencia das entidades é a aumentar cada vez máis este tipo de cobramentos.\nComisións de mantemento de conta: O importe medio que se paga por manter unha conta corrente é de 36 euros anuais, aínda que pode elevarse ata os 72 euros anuais. Neste punto, o aforrador debe vixiar que a súa entidade non lle aplica máis comisión ca a outros usuarios por manter un saldo en conta máis baixo. Isto é o que se denomina aplicación de comisións regresivas e penaliza ás rendas máis baixas. Dende o Banco de España consideran que isto é unha mala práctica bancaria e, nalgúns casos, pode xustificar o cobramento dunha indemnización ao cliente.\nComisións por transferencias: Nos primeiros oito meses do ano, a tarifa media por realizar unha transferencia en España, dentro dunha mesma praza, incrementouse un 9,45%, ata alcanzar os 3,01 euros, segundo datos do Banco de España. Este dato refírese ás transferencias realizadas dentro da mesma entidade e corresponde a un 0,26% do capital que se quere transferir. En calquera caso, trátase do importe medio (calculado para unha transferencia de 10.000 euros). As entidades, polo xeral, aplican maiores comisións cando os importes son inferiores. As porcentaxes sobre o capital que se quere transferir van dende un 0,05% ata un 0,40%. Como mínimo cobran 1,50 euros e, como máximo, 75 euros.\nComisións por uso de tarxetas: Esta é unha das partidas coas que os bancos sacan maiores ingresos. Sacar diñeiro dun caixeiro cunha tarxeta de débito nunha entidade financeira diferente á do cliente pero pertencente á mesma rede (Servired, Euro 6000 ou 4B) custaba a finais de agosto 0,6 euros de media, o que supón un incremento do 11,11% con respecto ás taxas de decembro de 2006. Se se trata dunha extracción de efectivo nunha rede distinta á do banco ou caixa de orixe, os usuarios pagan agora un 1,97% máis (2,59 euros) ca a finais do 2006. Estes datos corresponden a extraccións medias (de 300 euros). Non obstante, tamén neste capítulo as entidades adoitan aplicar distintas comisións en función da cantidade de cartos que se saquen do caixeiro. En tarxetas de débito, o cobramento máximo por sacar cartos dun caixeiro dunha entidade financeira distinta pero da mesma rede alcanza o 2% do diñeiro a extraer. En tarxetas de crédito, a comisión oscila entre un 2 e un 4% do diñeiro que se extrae do posto automático.\nComisións por descubertos en conta: Por un descuberto en conta as entidades poden cobrar unha comisión de ata o 12,5% sobre o capital en números vermellos. En concreto, o artigo 19, apartado 4, da Lei 7/1995 do 23 de marzo di que a comisión percibida por situacións de descuberto, xunto cos xuros, non poderá dar lugar a unha taxa anual equivalente superior a 2,5 veces o xuro legal do diñeiro (que na actualidade se sitúa no 5%).\nQue se pode facer para evitar estes pagamentos en servizos básicos?\nApúntese a unha promoción “Comisións cero”: O mellor xeito de evitar este tipo de pagamentos é sumándose a unha das promocións de “Comisións cero” que teñen en marcha numerosas entidades. Para iso, adoita requirirse domiciliar a nómina, varios recibos ou contratar algún produto de investimento a longo prazo, como un plan de pensións.\nNegocie co seu banco: A miúdo, aínda que a entidade non teña deseñado un “paquete comercial” de comisións cero, si que adoita acceder a negociar unha supresión destas comisións básicas. En moitos casos, as entidades están dispostas a facer esta pequena “cesión” para premiar a fidelidade e gañar a confianza do cliente. Mesmo pode ameazar o seu banco con cambiar de entidade. En moitos casos, esta estrataxema é efectiva, xa a que a ningunha entidade lle gusta perder clientes.\nAposte pola banca “on-line”: En última instancia, pode considerar en serio esa fuga cara a outro banco ou caixa de aforros que lle resulte máis barato. A competencia que se dá actualmente no sector financeiro por captar novos clientes é moi forte, de modo que seguro que o atopa. En concreto, a banca “on-line” non adoita cobrar por ningún dos conceptos comentados e non obriga a cumprir ningún requisito (unicamente abrir unha conta corrente).\nAnte comisións que se consideren abusivas, sempre se pode presentar unha reclamación ante a entidade e, posteriormente, se é necesario, ante o Banco de España (Servizo de Reclamacións. Banco de España. r/ Alcalá, 48. 28014 Madrid. Teléfono: 91 338 65 30).\nComisións por produtos de investimento:\nFondos de investimento e de pensións: As entidades son libres de fixar as comisións que aplican por xestionar os seus produtos de investimento. Non obstante, a Comisión Nacional do Mercado de Valores (no caso dos fondos de investimento) e a Dirección Xeral de Seguros e Plans de Pensións, no caso dos fondos de pensións, fixan as cantidades máximas.\nNo caso de fondos, a comisión de xestión non pode superar o 2,25%, a de depósito o 0,20% e as de subscrición e reembolso, o 5%. As comisións deben figurar no regulamento dos fondos de investimento. Para efectuar calquera incremento ou redución, a xestora debe solicitar permiso á Comisión Nacional do Mercado de Valores. Autorizados os cambios, os partícipes que non estean de acordo poden, no prazo dun mes, saír do fondo sen que iso supoña ningunha penalización.\nNo caso dos plans de pensións, a suma das comisións de xestión e a comisión de depósito non pode superar o 2,5%. Moitas entidades, non obstante, aférranse a estes límites á hora de fixaren as súas tarifas. Segundo un informe de Analistas Financeiros Internacionais, máis da metade dos partícipes dun plan de pensións de renda variable en España soportan comisións superiores ao 2,35%. Ademais, un de cada catro titulares paga a comisión máxima permitida pola lei. Quen teña contratado un fondo de pensións pode consultar as comisións do seu plan no buscador que creou para tal efecto o portal da Dirección Xeral de Seguros e Fondos de Pensións.\nBolsa: Por manter unha conta de valores e operar en bolsa, as comisións poden variar moito entre unhas entidades e outras. Polo xeral, se se opera a través de Internet, as comisións de intermediación son significativamente máis baixas. De feito, é habitual atopar promocións de entidades que permiten operar sen comisións durante un período de tempo determinado para facer promoción deste servizo e enganchar o cliente coa bolsa. As tarifas en España pola mera execución de ordes adoitan oscilar, para as operacións pequenas (inferiores a 12.000 euros), entre o 0,25 e o 3% sobre o total efectivo da operación.\nComo reducir o custo deste tipo de comisións en produtos de investimento?\nO cobramento de comisións por produtos de investimento é un dos segmentos, xunto cos medios de pagamento, máis rendibles para as entidades financeiras. Aínda que a competencia é moi forte neste ámbito de negocio, as entidades resístense a baixar as súas comisións. Non obstante, tal abano de produtos fai posible atopar varios fondos de investimento ou de pensións moi semellantes (no tocante á política de investimento, expectativas de rendibilidade…), pero con comisións moi dispares. Polo xeral, as grandes entidades aplican tarifas moito máis elevadas (que adoitan estar no límite das máximas permitidas), mentres que pequenas caixas de aforros ou sociedades especializadas, como xestoras ou aseguradoras, xestionan produtos moi similares con custos inferiores. Se o seu fondo aplica comisións caras, rastrexe o mercado. Seguro que atopa un semellante con menores tarifas. En plans de pensións, a incidencia das comisións é vital na rendibilidade final. Por exemplo, dous partícipes que invisten 150 euros anuais durante 30 anos nun plan de pensións de características similares (de renda fixa, cunhas expectativas de rendibilidade anual do 3%), poden rexistrar unha diferenza no capital final acumulado de case 1.000 euros se existe unha diferenza entre a comisión de xestión aplicada entrambos os dous plans do 1%. Así, o Investidor 1, ao que lle cobran unha comisión do 1%, acumularía pasados os 30 anos un capital de 6.176 euros, mentres que ao Investidor 2, logo de pagar unha comisión de xestión do 2%, quedaríanlle só 5.219 euros.\nNo caso da operativa en bolsa, unha boa maneira de reducir o cobramento de comisións é operando a través dun banco por Internet. As comisións de compravenda de valores “on-line” poden ser ata un 20% máis baratas ca nas entidades tradicionais.\nComisións en empréstitos:\nAs hipotecas son un dos produtos cos que as entidades gañan máis cartos, de aí que en moitas ocasións estean dispostas a negociar cos seus clientes unha mellora nas condicións para evitar que se cambien de entidade. Nestes momentos, a tendencia xeneralizada é non cobrar comisión por estudio (é dicir, porque a entidade analice se pode ou non conceder un empréstito a un cliente). Non obstante, as comisións de apertura, cancelación anticipada e total son moi dispares. Por abrir a hipoteca, a tarifa varía entre o 0 e o 1,5% no caso das hipotecas a interese variable e ata o 3% nas hipotecas a interese fixo. Por cancelación anticipada parcial ou total, a comisión adoita oscilar entre o 0 e o 2% do importe pendente de pagar. As comisións por subrogación poden alcanzar o 2,5%.\nComo reducir as comisións en empréstitos?\nO mellor xeito para conseguir unhas tarifas axustadas é negociar co seu banco. A gran competencia que existe neste ramo de negocio fai que as entidades sexan as primeiras interesadas en manter o cliente e en buscarlle unhas condicións atraentes que eviten a súa fuga. Ademais, a negociación non debe reducirse unicamente ás comisións. O tipo de xuro tamén é negociable. Na actualidade, as entidades teñen marxe para ofrecer hipotecas referenciadas ao euríbor máis un diferencial do 0,3%.\nComisións por servizos bancarios\nMantemento contas correntes\n18,84 36 9,02\nMantemento contas de aforro\n18 36 9,02\nImporte por anotación\n0,31 0,6 0\n8,15 15,03 3\nReclamación de descubertos\n26,81 30,05 9\nSobre propia praza\n3,01 4,5 1,5\nSobre praza distinta\n3,24 6,01 2,4\nIngresos na propia praza\n2,08 4,51 0\nIngresos en praza distinta\n2,52 4,51 0,9\nDevolución cheques en propia praza\n9,2 15 3,01\nDevolución cheques en praza distint\n9,29 15 3,01\nDisposición de efectivo en caixeiros (sobre o importe). Tarxetas de Débito\n0,6 1 0\n2,59 3,01 1,65\n2,76 3,5 1,65\nDisposición de efectivo en caixeiros (sobre o importe). Tarxetas de Crédito\n2,18 3 1,2\n2,91 4 1,2\n3,13 4 2,4\n3,43 6 2,4\nCréditos e préstamos hipotecarios\n0,57%, 85,20 euros 2%, 210,35 0\n2,57%, 551,94 euros 4%, 901,52 euros 1%, 120 euros\n3,88% 5,00% 2,50%\n1,45%, 381,88 euros 4%, 601,01 euros 60,10 euros\nFonte: Banco de España. Datos a peche agosto 2007.\nQue hai que saber das comisións bancarias\nO cobramento de toda comisión debe responder a servizos efectivamente prestados pola entidade. Non poden cobrarse comisións por conceptos como “inactividade de conta”, nin se poden aplicar penalizacións nin tarifas por servizos impostos pola entidade.\nCalquera comisión que aplique unha entidade debe figurar no contrato que asinou o cliente á hora de subscribir o produto.\nTodas as entidades están obrigadas a publicar os seus folletos de comisións máximas nos taboleiros de anuncios das súas sucursais e a rexistralas no Banco de España. Pódense consultar nesta institución.\nSe unha entidade aplica unha comisión por mantemento de conta, non debe aplicar comisións por anotación bancaria.


A lapa das Olimpíadas Populares Galegas arde en Poio\nO deporte é moito máis que rexistros, marcas e récords. É tamén convivencia, solidariedade e competencia amigábel. Este espírito represéntao mellor que ningunha outra proba as Olimpíadas Populares Galegas, que arrancan mañá en poio a súa oitava edición logo da pausa imposta pola pandemia.\nphoto_camera As disciplinas van desde variantes atléticas como os 100 metros lisos ou o tríatlon até o tiro con fisga (na imaxe) ou a chave e a billarda. (Foto: O Quilombo).\nA pandemia non pode coas Olimpíadas Populares Galegas. Tras un bienio de parada obrigada nos anos 2020 e 2021, o xa tradicional evento alcanza a súa oitava edición, que terá lugar na área da Reiboa e na explanada da Seca, na parroquia de San Xoán, en Poio. Organizado pola Asociación o Quilombo, que contou coa colaboración do Concello local, o certame comezará mañá e estenderase até o próximo domingo, 12 de xuño.\nOrganizacións xuvenís, cidadás e, en definitiva, unha importante representación do tecido asociativo do país serán da partida nun evento cunhas implicacións que van alén do eido estritamente deportivo, pois a convivencia e a comuñón coa contorna natural na que se desenvolve gañan peso en relación ás marcas e os podios que adoitan caracterizar o mundo do deporte.\n"Máis que unha competición en si mesma, o que se ofrece é un espazo de convivencia e amizade para o tecido asociativo e a veciñanza en xeral, para que poidan gozar de tres xornadas nas que a tradición e o deporte son as protagonistas", indicaron durante a presentación oficial as edís responsábeis das áreas de Cultura e Deporte do Concello de Poio, Raquel Rodríguez e Marga Caldas.\nPola súa parte, desde a Asociación O Quilombo destacaron que "as VIII Olimpíadas Populares Galegas supoñen unha gran oportunidade para dar promoción e visibilidade á cultura galega, ao tempo que se fomentan valores como a igualdade, o feminismo e o coidado polo medio ambiente", engadindo as concelleiras que tamén "fomentan hábitos saudábeis e serven para pór en valor zonas nas que practicar deporte e gozar dos espazos naturais, como os que temos en Poio e, máis concretamente, na contorna da Seca".\n18 probas diferentes\nAs Olimpíadas Populares Galegas estarán conformadas por 18 xogos e competicións deportivas, tanto individuais como por equipos. En concreto trátase de salto de lonxitude, pentasalto, 100 metros lisos, remudas 4x100, 5.000 metros lisos, tríatlon, brilé, voleibol, tiro de corda, tiro con fisga, lanzamento de apeiro, lanzamento de boina, pano, chave, billarda, xadrez, loita galega -empregando unha adaptación do regulamento desenvolvido polo Club de Loita A Cambadela da Estrada, responsábel de evitar a desaparición desta histórica disciplina que mesmo figura na obra de Rosalía de Castro, pois reflíctea no seu poema A probiña, que está xorda...!, incluído en Follas Novas- e fútbol gaélico na súa modalidade de tiro a paus.\nA maiores de todas estas probas, o programa argallado por O Quilombo tamén ofrece unha serie de actividades complementarias, como son foliadas abertas, que terán lugar á finalización de cada xornada deportiva. Ademais, tamén darán a opción de tomar parte nun roteiro guiado polos muíños da Freixa e nun obradoiro de fútbol gaélico.\nO programa feito público pola organización indica que o devandito roteiro ten a súa saída prevista para mañá ás 19 horas da tarde. Xa ás 20.30 da sexta feira será a quenda do obradoiro de fútbol gaélico, e o grupo de música tradicional Os Alegres fecharán a primeira xornada de actividades paralelas cunha actuación ás 22 da noite.\nÁ mesma hora, pero xa o sábado día 11 de xuño, terá lugar unha foliada, e na derradeira data das Olimpíadas Populares Galegas, o domingo 12, ás 11 horas está previsto que se desenvolva un "obradoiro de papaventos en defensa da Ría".\n"Trátase, en definitiva, dun evento que vai máis alá do deporte e que sirve de palestra para a nosa cultura e a nosa tradición", concluíron as concelleiras Raquel Rodríguez e Marga Caldas no final da presentación.\nPoio Olimpíadas Populares Galegas


Axencias 07 agosto 2020 00:26 h.\nUn vehículo da Garda Civil de Tráfico. ARQUIVO\nO aviso dunha persoa que alertou da "súa condución errática" propiciou que a Garda Civil o localizase\nA Garda Civil interceptou na AP-9 un condutor que triplicaba a taxa máxima de alcol permitida grazas á colaboración cidadá.\nAtendendo á información divulgada polo instituto armado, outro condutor comunicou ás 9.30 horas á Central Operativa de Tráfico que un turismo circulaba pola AC-11 cunha condución errática e que parara nunha gasolineira da Coruña, na zona de Elviña, a realizar compras con evidentes "síntomas" de estar baixo os efectos do alcol ou doutra sustancia. Esa persoa informou tamén de que o condutor emprendera a marcha e circulaba pola AP-9 en sentido Tui.\nTras alertar ás patrullas en servizo, unha localizou o vehículo e o condutor á altura do quilómetro 18 da AP-9 e, tras sometelo ás probas de alcol, arroxou un resultado positivo cunha taxa de 0,80 mg/l.\nInstruíronse dilixencias por un delito contra a seguridade viaria, remitidas ao xulgado número dous de Betanzos, e o vehículo foi inmobilizado.\nA Garda Civil eloxiou a colaboración cidadá como "un dos alicerces esenciais para o éxito da seguridade viaria". "Grazas a esa colaboración púidose intervir de forma rápida e eficaz para retirar da circulación un risco para todos", subliñou.


Remoción de spam de referencia explicado por Semalt Expert\nSen dúbida, o spam de referencia converteuse nun gran problema. Se non estás familiarizado con este termo, déixeme dicirte que é unha especie de tráfico de bots que pode danar a clasificación do teu sitio nos resultados do motor de busca . Este tráfico falso foi deseñado para mellorar o ranking dos sitios web de hackers, mentres eles seguen ocupados en poñerche en internet. A taxa de rebote sempre é alta con spam de referencia e as estatísticas do teu sitio en Google Analytics nunca se amosan correctamente xa que ningún humano está a visitar o seu sitio pero os bots.\nJulia Vashneva, o Senior Customer Success Manager de Semalt , elabora algunhas solucións prácticas a este respecto.\nPor que o Spam de referencia é un problema importante?\nNon sería incorrecto dicir que o spam de referencia é un problema importante e xunta as súas análises de sitios con datos sen sentido - loja ray ban rio de janeiro. É un verdadeiro desperdicio de tempo e debes escoitar falar de sitios que teñen rangos pobres en internet. É bastante frustrante construír un sitio, realizar a súa optimización de motores de busca e aínda obter posicións pobres nos resultados do motor de busca .\nSempre é problemático desfacerse do spam de referencia, pero o único que podes facer no lugar é a creación de filtros en Google Analytics..Ao crear filtros alí, pode engadir as direccións IP de spam e desfacerse dos spammers de referencia como os botóns para o sitio web. Todo isto acabará por mellorar os rankings do teu sitio. Crea tantos filtros como sexa posible para evitar que o teu sitio se arruína en internet. Coa axuda de filtros, pode evitar que o spam de referencia poida prexudicar o seu sitio en internet e bloquear as direccións IP que atopa problemáticas.\nDetención de spam de referencia\nSe está a buscar deter o spam de referencia, o primeiro que debes facer é crear filtros. Se isto non funciona para ti, podes inserir códigos específicos nos ficheiros .htaccess. Estes códigos fornéronse nas túas contas de Google Analytics e terías que rexistrar o teu sitio para acceder a este tipo de códigos.\nA terceira técnica é a deflexión. Un deflector dirixe o tráfico cara atrás ás súas fontes e pode evitar a chegada de accesos de baixa calidade. Os expertos afirman que este método é fiable, xa que pode evitar a aparición de robots e virus no seu sitio. Terías que crear algúns mapas antes de activar esta opción na túa conta.\nWordPress ofrece aos seus usuarios moitos plugins que poden evitar a chegada de spam e tráfico falso ao seu sitio. Para varios webmasters, os botóns para o sitio web son un dos peores sitios web. É unha forma de arruinar o ranking do seu sitio en internet. Pero os complementos bloqueadores están actualmente en alta demanda en todo o mundo. Están dispoñibles en WordPress e pódense instalar e activar en segundos. Debes escoller un complemento bloqueador fiable e instalalo para mellorar a visibilidade e credibilidade do teu sitio web en internet .


Autónomos - Gas Natural Fenosa - Empresas\nToggle navigation Menú Autónomos\nO gas natural é un combustible máis económico e ecolóxico que os tradicionais, tanto para vehículos lixeiros (furgonetas, turismos, maquinaria, etc.) como en vehículos pesados.\nPódense adquirir vehículos bifuel, que son aqueles que funcionan con gas natural e gasolina. A súa autonomía é moi superior aos habituais e poden chegar ata os 1.500 km.\nOs vehículos de gasolina transfórmanse en talleres especializados. Consiste na instalación dun kit de transformación que proporciona os elementos necesarios para que o vehículo funcione con gas natural como carburante, coa vantaxe de seguir mantendo o funcionamento mediante gasolina, alterna ambos os dous combustibles e ocupa moi pouco espazo. Escríbenos\nO uso da tarxeta cliente de Gas Natural Fenosa permite xestionar e controlar as recargas, polo que te beneficiarás dunha facturación ao final de mes, sen custos de mantemento nin obrigas de consumo mínimo.\nPara máis información, chámanos ao 900 40 20 20\nLocalizador de estacións de carga Ficheiros relacionados:


A Xunta espera en setembro os primeiros resultados do programa de vivendas baleiras en Ourense - Noticias de Galicia\nA Xunta espera en setembro os primeiros resultados do programa de vivendas baleiras en Ourense\nPUBLICADO EN: Noticias de Galicia ► Local Portada ► Ourense ► Portada esquerda ► Porto do Son ► Rianxo ► Riveira ▼\nEthel Vázquez na sinatura do acordo cos concellos de Barbanza\nA Xunta de Galicia espera para setembro e na cidade de Ourense os primeiros resultados do programa de vivendas baleiras que desenvolve ao amparo dun convenio coa federación galega de municipios e provincias (Fegamp). Este acordo foi autorizado polo conselo en abril e ambas as dúas partes asinárono en maio.\nAo respecto, en rolda de prensa este xoves en Ribeira (A Coruña), a conselleira de Infraestruturas, Ethel Vázquez, afirmou que o concello á fronte do cal está o popular Jesús Vázquez foi o primeiro das grandes cidades en adherirse ao programa, e xa “está a mobilizar vivendas”, baleiras, para o seu uso social.\n“Espero que en setembro as primeiras familias poidan beneficiarse xa deste programa”, dixo, sobre unha iniciativa da que destacou que o Goberno galego leva “máis dun ano traballando” nela, polos trámites previos que houbo que realizar.\nNo marco da sinatura dos respectivos acordos con Ribeira, Porto do Son e Rianxo, preguntada polas casas do concello de Ferrol, A Coruña e Santiago, gobernados polas ‘mareas’, reiterou a súa “sorpresa” ante o feito de que non se unan, xa que son “grupos políticos que fixeron bandeira electoral sobre este asunto en materia de vivenda”.\nCONCELLOS DAS ‘MAREAS’\nEn concreto, sobre A Coruña -o alcalde da cal é Xulio Ferreiro, da Marea Atlántica- e sobre Ferrol -onde o rexedor é Jorge Suárez, de Ferrol en común-, lamentou que “realmente non apoien este programa”.\nMentres, sobre a capital galega -gobernada por Compostela Aberta, con Martiño Noriega á fronte-, recoñeceu que “hai meses trasladou que si que se ía adherir”, pero lle acusou de “ignorar de forma reiterada os chamamentos da Xunta para asinar canto antes, xa, este convenio”.\n“Santiago, se quere colaborar de forma efectiva na loita contra os desafiuzamentos, non debería seguir esquivando a sinatura deste acordo, e se quere mostrar preocupación, que asine canto antes e vaia máis alá das palabras,” ha aseverado a titular do departamento autonómico.\nNeste sentido, reivindicou que o programa constitúe “unha oportunidade para que os concellos se sumen de forma efectiva á loita contra os desafiuzamentos, sen realizar investimentos e poñendo a disposición das familias os recursos necesarios, coas garantías que ofrece a Xunta”.\nAdemais, á marxe destas tres cidades, valorou que o programa de vivendas baleiras na comunidade “non para de crecer”, con 18 adhesións xa formalizadas e unha “moi boa acollida” entre “diferentes concellos de diferentes cores políticas”. Neste extremo, Vázquez citou o caso de Gondomar e Ponteareas, os alcaldes da cal “felicitaron publicamente á Xunta” recentemente.\nNesta liña, afondou no chamamento para que “canto antes” se rubriquen os acordos, porque, ao seu xuízo, “hai tempo que deberían estar asinados” nalgúns casos como o de Compostela. “Se necesitan algunha explicación máis, estamos dispostos a facer aclaracións como estamos a facer con todos os concellos con reunións técnicas, explicando cada unha das vantaxes,”, apostilou.\nA POBRA E BOIRO\nPor outra banda, cuestionada por se A Pobra e Boiro, concellos da bisbarra, integraranse na iniciativa, a conselleira indicou que “mostraron interese pero non están en condicións de asinar os convenios”, xa que “se non, estarían hoxe aquí”.\n“Seguramente”, apuntou, débese a que lles falta “algunha tramitación administrativa”, e comentou que cre que non o aprobaron en pleno. “Si que teño constancia, pola última reunión que tivemos en Ribeira, de que o alcalde de A Pobra trasladou o seu interese, pero a día de hoxe non estamos en condicións por trámites do concello”, incidiu.\nRIBEIRA, PORTO DO SON E RIANXO\nNo escenario da sinatura dos convenios con Ribeira, Porto do Son e Rianxo, a responsable de Infraestruturas resaltou que “supón a posta en marcha efectiva do programa de vivendas baleiras”, cun acordo “froito do interese dos tres concellos e da Xunta de facilitar o acceso a unha vivenda a familias con máis dificultades”. Significará, dixo, “pasar dun conxunto vivendas desocupadas a unha bolsa de vivendas sociais”.\nSobre o programa, recordou que as vivendas terán un prezo “máximo” en función das súas características, e que serán compatibles con “calquera outra axuda social”, como, por exemplo, o bono de aluguer implantado polo Executivo autonómico.\nAs vivendas estarán “dobremente aseguradas pola Xunta”, que ofrece garantías cun seguro multirriesgo do fogar, outro de garantía de cobramento e asistencia xurídica. “Blindamos tanto ao propietario, que tamén é unha familia, coma ao inquilino, que é outra familia,” subliñou.\n18 de agosto de 2016 | 16:16\t• Sen comentarios


A Marela Tarabela: Astro_pintura  : Alegoría da astronomía (1593-1652)\nAstro_pintura  : Alegoría da astronomía (1593-1652)\nALLEGORÍA DELL' ASTRONOMÍA (1640?): Artemisia Gentileschi.\nEsta poderosa figura feminina mira cara ao ceo para estudalo. Pousa a súa man dereita nunha esfera astral na que semella que vai trazar as medicións que está a obter co instrumento que sostén na man esquerda. Por certo, a pintora, primeira muller aceptada na Accademia del Disegno de Florencia, chegou a ter unha boa relación de amizade con Galileo Galilei.\n[Fonte da imaxe]\nPublicado por Marela Tarabela . 10:24\n▼ febreiro 2016 (22)\nAstro_pintura  : Santo Agostiño no estudio (1480)


O Burela FS inicia as visitas de 'Coñece o meu Club' no CEIP Vista Alegre\nO CD Burela FS Pescados Rubén iniciou esta mesma mañá no CEIP Vista Alegre de Burela as visitas de “Coñece o meu Club”. Este é o segundo ano no que a entidade laranxa, comprometida coa formación de base dende o seu nacemento, participa na devandita actividade, integrada no programa Xogade da Secretaría Xeral para o Deporte destinada á promoción da práctica deportiva nos centros educativos e a facilitarlles aos escolares o coñecemento dos recursos dispoñibles no seu contorno.\nO alumnado de terceiro e cuarto de Primaria internáronse no mundo do fútbol sala co director deportivo e adestrador de porteiros, Marcelo Santoro ‘Neco’, e os xogadores Dani Martín, Víctor Cachón e Ique. A visita reuniu arredor de medio cento de rapaces e rapazas, en sesións nas que practicaron fundamentos de control, pase e finalización de balón. Ao remate da cita, os representantes laranxas convidaron o alumnado burelao, xunto a seus pais, ao encontro do Burela FS-UPV Maristas Valencia, deste sábado, 17, en Vista Alegre (18.30 horas).\nPróximas visitas. O fútbol sala laranxa volverá entrar nas aulas do Vista Alegre o venres, para compartir a xornada co estudantado de 5º e 6º, e o martes 20, co de 1º e 2º.


Reddit permítelle compartir as súas publicacións en Snapchat directamente | Novidades do iPhone\nReddit permítelle compartir as súas publicacións en Snapchat directamente\nAnxo González | | Aplicacións para iPhone\nAs redes sociais forman parte do noso día a día. Hai redes sociais moi empregadas como Facebook, Twitter e Instagram. E outras redes sociais que non son tan coñecidas pero que tamén están situadas no espectro da vida cotiá, como Reddit. Esta rede social, aínda que non moi coñecida, está no Top 6 dos sitios web máis visitados do mundo. A túa aplicación para iOS actualizouse permitindo compartir publicacións en Snapchat cun adhesivo personalizado. Aqueles usuarios que teñan a aplicación descargada poderán facer clic no adhesivo e acceder á publicación na rede social.\nSnapchat e Reddit, unha simbiose perfecta\nO funcionamento de Reddit é algo complexo. Pero o básico é que podemos escribir unha publicación, esas publicacións son valoradas pola comunidade a favor ou en contra. Se temos moitos votos positivos, a probabilidade de que a nosa mensaxe se vexa a nivel mundial é maior. Ademais, hai seccións onde colocar o noso contido dependendo do que se trate e hai seccións de todo tipo.\nOs usuarios agora poden compartir contido directamente coa súa historia de Snapchat. Atopa a opción desprazándose cara á dereita despois de premer en compartir e atopar a opción "Compartir coa cámara" se tes instalada a aplicación Snapchat.\nA aplicación Reddit actualizouse á versión 4.44.1 engadindo unha das novidades que non esperabamos desta actualización que é a integración con Snapchat. Se atopamos contido que nos gusta e que queremos compartir, podemos facer clic no botón "Compartir" e, nesta nova actualización, aparecerá o logotipo de Snapchat. Ao premelo accederemos a Snapchat e podemos crear a imaxe ao noso gusto: debuxar, facer unha foto, engadir adhesivos, etc. Podemos cargar o resultado na nosa historia ou envialo aos teus amigos.\nAdemais, a información que compartimos con Snapchat a través de Reddit pódese atopar na propia aplicación Reddit unha vez que enviamos o adhesivo do contido en Snapchat. Polo tanto, é unha simbiose perfecta que parte do contido en Reddit, vaia á rede social da pantasma e, como un boomerang, volva a Reddit por se hai alguén que estea interesado no contido e teña a aplicación instalada.\nCamiño completo ao artigo: Novidades do iPhone » Aplicacións para iPhone » Reddit permítelle compartir as súas publicacións en Snapchat directamente\nLánzase a aplicación Apple TV para dispositivos Roku\nApple lanza un novo sitio web de prensa con todos os detalles do contido de Apple TV +


Abrindo Camiño, de lembranza: A chamada salvaxe – Asociación Ambiental Senda Nova\nAbrindo Camiño, de lembranza: A chamada salvaxe\nPublicado por Senda Nova PSTBS em 28 · Setembro · 2016\nNa exposición de ABRINDO CAMIÑO destacaba un grande apartado dedicado ás actividades de maior achegamento ao medio natural. Unha carpa de uso común, fotografía de actividades, prensa, etc e tamén material antigo (40 anos) de achegamento ao medio, contrapoñendoo aos equipos actuais de estancia en entornos naturais.\nAniversario Senda Nova (obradoiro berrea)\nA parte expositiva serviu para achegar á berrea a aqueles máis profanos, que aínda non tiveron a sorte de ter participado en ningunha das anteriores edicións que, dende o ano 2006, se levaron a cabo para gozar dun entorno salvaxe na época en celo dos cervos.\nO obradoiro en torno a actividade, profundizaba un pouquiño máis e, posteriormente a este, presentabase a edición deste ano e o cartel para a difusión dunha acción que gaña adeptos cada ano que pasa.\nSegue aberto o prazo de inscrición para participar na Berrea 2016, que se celebrará entre os días 7 e 9 de outubro en Asturies. Lembramos que polas características da actividade, as prazas son moi limitadas. Tamén recordamos que se informen no noso mail e nos teléfonos de contacto sobre o desenvolvemento da mesma a tod@s aquel@s que teñan pensado inscribirse.\nPor outra banda e, dentro do mesmo apartado, participamos e colaboramos con ADEGA na limpeza simultánea de ríos, que se celebrará o vindeiro domingo día 2 de outubro. A actividade ten un grande compoñente de sensibilización e é aberta para todos os públicos.\nDende Senda Nova organizaremos a limpeza en Carballo, no río de Bergantiños ao seu paso polo Parque do Anllóns. Animamos á cidadanía de Carballo na concienciación sobre os nosos cauces e o entorno dos mesmos e emprazamos a participar nesta actividade que contribúe coa educación ambiental e a potenciación dos valores ecolóxicos.\n@s interesad@s deberán chamar ao tf 696155232 antes do sábado, para poder xestionar ao voluntariado da actividade. A limpeza terá lugar entre as 11 e ás 13:30


Os karts tomarán Fexdega ata o domingo - Canal Rías Baixas\nVILAGARCÍA > Inaugurouse en Vilagarcía a Segunda Xira Karting Indoor, no Recinto Feiral de Fexdega. Con este evento preténdese achegar o mundo dos karts a novos e maiores; por iso estará catro días aberto, ata o domingo, para todo aquel que queira montar nestes pequenos automóbiles.\nPúxose o semáforo verde e dende hoxe Vilagarcía poderá desfrutar, por segundo ano consecutivo, dos karts. En horario de mañá e tarde e ata as 00:00 da noite todo aquel que o queira poderase montar a un destes pequenos coches. Pequenos por tamaño porque se o que se quere é sentir velocidade, iso está asegurado.\nOs máis novos poderán desfrutrar doutros coa velocidade limitada. Un actividade apta para toda a familia.\nMañá pola mañá o circuito instalado en Fexdega estará ocupado por un varios grupos de escolares; xa pola tarde levarse a cabo a inauguración oficial da Xira cos dirixentes das diferentes empresas e organismos que fixeron posible o evento.\nArtigo anteriorSuspenden as clases de ximnasia mentres non arranxen o pavillón\nSeguinte artigoVeciños de Dena protestan polas obras da futura Autovía


A investigadora Aida Fernández, nova incorporación ao Álbum de Galicia - Código Cero - Diario Tecnolóxico de Galicia\nA investigadora Aida Fernández, nova incorporación ao Álbum de Galicia\nO Álbum de Galicia, a base de datos online do Consello da Cultura Galega na que se recolle a historia da nosa terra a través de biografías destacadas, comezou o mes de maio cunha nova incorporación. Máis polo miúdo, a da investigadora Aida Fernández.\nA investigadora Aida Fernández Ríos (Vigo, 1947-Moaña, 2015) foi unha científica que destacou polo seu coñecemento na acidificación dos océanos por mor do cambio climático e a primeira muller en dirixir o Instituto de Investigacións Pesqueiras, centro no que desenvolveu toda a súa carreira ata acadar a categoría máxima como profesora de investigación. Foi a primeira muller que acadou esa responsabilidade. Os seus estudos sobre a acidificación do océano convertérona nunha investigadora de referencia en Europa, dirixindo un Comité Internacional da Xeosfera con eses obxectivos desde 2005 a 2011. En 2015 foi nomeada académica de número da Real Academia de Ciencias de Galicia.\nEn xaneiro de 2020 o CCG presentou o Álbum de Galicia, unha colección dixital de biografías de persoas que destacaron en diversos ámbitos: desde a sociedade, a ciencia, a cultura ou a empresa. A idea foi “dar visibilidade e perspectiva de conxunto ás numerosas mulleres e homes, xa finados, que contribuíron de maneira significativa á sociedade galega ao longo da súa Historia. En moitos casos, seguen a ser grandes descoñecidos para o público de todas as idades, de dentro e de fóra do país”, en palabras do CCG.\nAdemais, permite explorar a presenza das persoas biografadas nos fondos documentais dixitalizados do Consello da Cultura Galega.


As olimpiadas xa falan coma nós\nNon Gripe A\nComentarios (0) - Categoría: Campañas - Publicado o 07-10-2009 09:58\nComo moitos xa sabedes, o curso pasado a Coordenadora constituíuse como Asociación Cultural.\nCo novo curso, cómpre animar novamente aos que aínda non formades parte da mesma para que cubrades a ficha de afiliación, que podedes descargar accedendo ao enlace que vén de seguido.\nUnha vez impresa e cuberta, podedes enviala á Secretaria da Asociación, Mª ISABEL FACHEL FREIRE, ao IES Marqués de Suanzes, de Ferrol.\nA afiliación supón unha pequena achega económica ... pero non vos preocupedes, só son 10 ? ao ano.\nXa vedes que temos de todo: horteras, "pijas", raros, marcianos cabreados ... e moita xente que ama o galego e que está disposta a aportar traballo e ideas a prol da nosa lingua. Animádevos.\nComentarios (0) - Categoría: Campañas - Publicado o 09-10-2007 22:26\nTranscripción do correo electrónico remitido pola Mesa pola Normalización Lingüística\nPóñome en contacto convosco en relación cunha iniciativa que estamos a promover a propósito do Día das Letras. Desde A Mesa pola Normalización Lingüística rediximos un manifesto para o que estamos a procurar o apoio dos colectivos e persoas preocupadas pola situación do idioma.\nSomos conscientes do voso compromiso, e é por iso que vos solicitamos que acheguedes o voso apoio ao texto no sitio web http://www.amesanl.org/17maio2007.htm. Ademais, en relación coas ideas expresadas no manifesto, atoparedes ligazóns para o envío de documentos de protesta ao Defensor do Espectador de RTVE e do Defensor do Contribuínte.\nGrazas por adiantado polo voso apoio.\nDebaixo do artigo tedes a ligazón que vos leva á páxina na que ler e apoiar o manifesto.\nLigazón ao sitio web para apoiar o Manifesto\nComentarios (0) - Categoría: Campañas - Publicado o 02-05-2007 19:10


About Us - China Golden Door Technology Co, Ltd\nPortas herméticas inflados\nMecánicos Portas herméticas\nBio-seguridade Pase Box\nVHP paso Box\nducha de auga\nPaciente portas do cuarto\nOperación Portas do cuarto\nX-Ray portas do cuarto\nCT portas do cuarto\nPortas Pet & CT\nPortas de neutróns\nPortas de resonancia magnética\nPortas de UTI\nChumbo Glass Windows\nIntelixente Windows Vidro\nPU panel máquina de prensa\nLevar Portas Forrado\nOlla de chumbo\nMantas de chumbo\nLadrillos de chumbo\nfollas de chumbo\nPersoal de radiación de protección\nEscudo da tiroide\nPantallas de chumbo\nTitular avental de chumbo\nvisor de película de raios X\nluz indicadora de raios X\nSituado en Ningbo, unha cidade portuaria fermosa no sueste de China, Tecnoloxía Golden Door está especializada na subministración de solucións de porta a farmacéutica, hospitais, industrias nucleares e industrias de refrixeración desde 2009. Temos case dez anos de experiencia en proxecto e fabricar distintos tipos de portas para productos farmacéuticos, laboratorios, salas de operación de Bioseguridade, salas de raios X, salas de CT, salas de PET / CT, MRI, cuartos salas limpas, cámaras frigoríficas e aplicacións nucleares.\nAntes dunha partida do proxecto, o noso equipo está dispoñible en axudar a seleccionar as portas apropiadas segundo diferentes aplicacións. Nós proxecto, fabricar e instalar as portas para ti. Nós fornecen unha vida servizo posvenda para as nosas portas.\nNa última década, miles de nosas portas foron instalados en diferentes proxectos en todo o mundo e eles foron ben aceptados polo mercado. Temos socios de empresas a longo prazo en Australia, África Oriente, África do Sur, Oriente Medio e sur de Asia. Máis e máis empresas estableceron relacións comerciais a longo coa xente debido aos nosos produtos e servizos fiables.\nGolden Door non só ofrece portas, pero tamén fonte de outras cousas relacionadas para os nosos clientes como un servizo de valor engadido one-stop. Grazas aos nosos socios de empresas a longo prazo, temos máis e máis experiencia acidificación e axudar nosos clientes un servizo máis valioso.\nGolden Door equipo estará sempre aquí para ofrecer boas solucións de portas e cousas relacionadas aos seus proxectos.\nMóbil & WhatsApp: 86-15990207615\nNo 777 Rili Middle Road Yinzhou Ningbo China\nBoas novas do exterior


«Estaba moi a gusto no traballo, pero véñome moi contenta para a casa» – Asociación Informática Amigus\n«Estaba moi a gusto no traballo, pero véñome moi contenta para a casa»\nAdicou os últimos trinta anos da súa carreira profesional ao centro educativo pontés por onde pasaron decenas de xeracións de mozos da localidade\nNova do 22 Marzo, 2016\nDesde hoxe engrosa esa, cada vez máis envexada, lista de traballadores xubilados. Faino tras unha vida adicada ás tarefas administrativas de diversas institucións. Nestes últimos anos- casi 30 para ser exactos- centrada nesas funcións no IES Moncho Valcarce de As Pontes, municipio ao que chegou polo traballo do seu marido. Para celebralo, fai unhas semanas, Carmen Vizoso (Viveiro, 1951) recibiu unha calorosa despedida, en forma de xantar, da man dos seus compañeiros, os presentes e os pasados. Hoxe, cando celebra as súas 65 primaveiras, comeza a mirar o novo horizonte con ilusión, entre outras cousas, «porque poderei desfrutar aínda máis da miña neta».\n-¿Como afonta esta nova etapa?\n-Teño que recoñecer que estaba moi a gusto no meu traballo, pero tamén que me veño moi contenta para a casa. Creo que me vou adaptar perfectamente, tampouco son das que pensan xa en poñerse a viaxar e cousas así. Segundo como vaían vindo as cousas irán xurdindo os plans.\n-O pasado 4 de marzo sorprendéronlle cunha comida homenaxe para despedila, ¿como o viviu?\n-Foi moi bonito, moi emocionante. Veu moita xente que non agardaba, así que con moita sorpresa. Os compañeiros que teño agora preocupáronse moito para que tivera un acto precioso. Entre outras cousas regaláronme un libro onde aparecen diferentes imaxes. Por exemplo, eu de pequena, unha do meu pobo-Viveiro-, do lago de As Pontes e outra da miña neta. É difícil nomear só a algúns dos presentes, pero recoñezo que me levei una alegría especial ao ver a Mari Maseda, unha mestra que se foi de aquí fai moito tempo.\n-Para vostede foi, por enriba de todo, un encontro de vellos amigos.\n-Efectivamente, porque teño moi boa relación con moitos. É o caso da primeira directora que tivo o centro, Pepa Cerviño. Nestes anos puideron pasar uns 700 profesores aínda que, no meu departamento, estiven traballando de forma máis próxima con Xosé Pernas, que estivo conmigo, man a man, 16 anos. Tras el chegou Manuel Cendán, que por agora queda só.\n-A súa experiencia é o mellor termómetro para valorar en que medida cambiaron as cousas no ámbeto educativo nestes anos.\n-Cambiaron moito, pero supoño que porque mudou a sociedade. Ademais agora veñen aos 12 e antes aos 14. Velos chegar e dis: «Miña nai, co novos que son e xa están aquí». Pero é o que hai. Na miña época comezábamos aos 10. O que si me resulta curioso é que agora van ao instituto fillos dos que foron os primeiros alumnos. Ao traballar nun centro educativo coñezo a moitos mozos ponteses, son moitas xeracións as que pasaron por aquí. En canto aos número si mudaron moito as cousas. Neste curso hai 290 alumnos. No 99/2000, por exemplo, eran casi 800. Algún ano había seis aulas de cada curso.\n-¿Que recordos destaca entre os moitos momentos vividos?\n-Sempre procurei gozar no meu centro de traballo. Cando eramos máis novos saliamos o xoves de comadres, eramos os primeiros en ir disfrazados polo pobo. Témolo pasado moi ben indo de merendola ao Caneiro, de ceas… Ademais, eran especiais as ceas de COU. Os alumnos estaban como locos. Eu fun durante moitos anos, hasta que foi a do meu fillo. Quíxenlle dar total liberdae e, curiosamente, non volvín.\n¿Unha lembranza que non esquecerá? «Ademais dos bos compañeiros que me acompañaron durante todos estes anos, quédome con que tiven a fortuna de coñecer á persoa que dá nome ao centro no que traballei nestas últimas décadas. Síntome unha privilexiada por coincidir con Moncho Valcarce».\nAprobada la remodelación de una nueva vía en As Pontes\nAs Pontes - 08 Abril


escritor de traxedia, guerreiro e dramaturgo\nAlgunha das súas obras, como Os persas -472, e Os sete contra Tebas -467, son o resultado das súas experiencias de guerra. Foi, tamén, testemuña do desenvolvemento da democracia ateniense. N´Os suplicantes -490, pode detectarse a primeira referencia que se fai do poder do pobo, e a representación da creación do Areópago, tribunal encargado de xulgar aos homicidas. N´As Euménides -478, apóiase a reforma de Efialtes -462, transferencia dos poderes políticos do Areópago ao Consello dos cincocentos.\nMorte e a súa prediciónEditar\nPouco antes da súa morte, o oráculo vaticinoulle que morrería esmagado por unha casa, polo que decidiu residir fóra da cidade. Curiosa e traxicamente, faleceu ao ser golpeado pola casca dunha tartaruga que un crebaosos soltara desde o aire.\nOs coros esquileos case sempre gozan dunha personalidade forte e peculiar, as súas palabras, xunto á música e a danza, contribúen a chamar a atención sobre os profundos temas do teatro de Esquilo, determinando o ton de todo o drama. Os coros esquileos teñen, frecuentemente, unha importancia substancial sobre a acción. As Danaides e as Erinias son, de feito, as principais protagonistas dos seus dramas.\nTamén é audaz, e está dotado dunha grande imaxinación á hora de aproveitar os aspectos visuais dos seus dramas. O contraste entre o vestido da raíña persa ao entrar na súa carroza e a volta de Xerxes vestido só de farrapos; a caótica entrada do coro en Os sete contra Tebas; As Danaides de aspecto africano, vestidas exoticamente, o seu enfrontamento cos soldados exipcios, a alfombra púrpura que levará a Agamenón á morte, As Erinies en escena, a procesión que conclúe na Orestíada etcétera, demostran o seu dominio da técnica teatral e a escenografía.\nTemas e elementos fundamentaisEditar\nO sufrimento humano é o tema principal no teatro esquizofrenico, un sufrimento que leva o personaxe ao coñecemento (recordar a máxima do pathei mathos, o coñecemento a través do sufrimento) e que non está rifado cunha forte crenza na xustiza final dos deuses. Na súa produción o sufrimento humano ten sempre causa directa ou indirecta nunha acción malvada ou insensata que conduce á desgraza dos protagonistas pero que pode ser herdada polos mesmos. É fundamental, a este respecto, a forza do genos, da herdanza da culpa e dos lazos de sangue, que provoca que as faltas dos antepasados sexan herdadas polos protagonistas míticos actuais como ocorre co enfrontamento entre Atreo e Tiestes que empaña as existencias de Agamenón, Existo e, posteriormente, de Orestes. Polo tanto, nalgunhas ocasións, trátase de vítimas indirectas que, ás veces, incorren elas mesmas nunha culpa maior ou menor, pero das que moitas son completamente inocentes.\nUn elemento clave no teatro esquileo é a substitución, na escena final, da persuasión en lugar do emprego da violencia; como vemos na Orestíada. Case sempre, os deuses, son severos e implacables e os mortais atópanse prisioneiros, sen esperanza, a pesar de poderen elixir como afrontar o seu propio destino. Nas súas últimas producións, sobresae un concepto diferente da divindade, como ocorre na Orestíada onde os deuses do Agamenón e de Coéforos se converten en Euménides, en responsables e afectuosos protectores dos mortais que o merecen.\nEsquilo está moi interesado na vida comunitaria da polis e todas as súas obras conservadas teñen aspectos visiblemente políticos. Parece ser un grande opositor da democracia (nas suplicantes a decisión do rei demórase por causa da consulta popular, o que supón un gran risco para a supervivencia do seu pobo), un mundo no que os seus elementos aparecen por primeira vez en As suplicantes. En todos os dramas de Esquilo aparece o contraste entre o individuo potente e dedicado aos seus intereses, así como ao control do estado, e os seus actos, frecuentemente irresponsables, ameazan con arruinalo, e a comunidade, que debería ter o control de si mesma e as accións colectivas destas aseguran a salvación xeral.\nTraído desde «https://gl.wikipedia.org/w/index.php?title=Esquilo&oldid=6043977»\nÚltima edición o 14 de abril de 2022 ás 21:07\nA última edición desta páxina foi o 14 de abril de 2022 ás 21:07.


A Garda Civil desmantela un invernadoiro de marihuana no sur da provincia - ValmiñorTV\nInicioGALEGOA Garda Civil desmantela un invernadoiro de marihuana no sur da provincia\nA Garda Civil desmantelou este fin de semana unha plantación de marihuana no municipio do Rosal. Durante a operación practicouse un rexistro nun invernadoiro onde se interviñeron un total de 42 quilos de cogollos secos preparados para o seu consumo e 28 quilos de marihuana, cos correspondentes medios técnicos que requiren este tipo de instalacións.\nAs investigacións iniciáronse a finais do pasado ano cando a Garda Civil ten fundadas sospeitas de que nunha nave, que podería estar situada na zona do Rosal, estaríase a realizar un cultivo de marihuana de tipo «indoor» e que, probablemente, fóra distribuída na localidade de Vigo e mesmo exportada a algún país estranxeiro.\nAs pescudas realizadas polo Equipo de Investigación da Garda Civil de Tui, en colaboración cos efectivos do Posto da Guarda permitiron situar a nave nunha parroquia do municipio do Rosal e, ademais, tamén foron decisivas para confirmar as sospeitas, suficientemente argumentadas, para que o Xulgado de Instrución Nº 3 de Tui librase mandamento de entrada e rexistro.\nNo rexistro, a Garda Civil comprobou que a nave, un antigo taller mecánico que leva pechado desde hai bastante tempo, atopábase dotada de todos os medios técnicos necesarios para este tipo de cultivos, cunha importante cantidade de elementos mecánicos e eléctricos suficientes para procurar a ventilación, refrixeración e temperatura adecuada para estes fins, cuxo valor pode superar os 40.000 euros.\nNo interior interviñéronse un total de 42 quilos de cogollos secos, preparados para o seu consumo, 28 quilos de marihuana tamén seca, ademais de 28 condensadores eléctricos, lámpadas e fertilizantes.\nA nave atopábase compartimentada en tres espazos diferenciados onde levaban a cabo as diferentes etapas do cultivo, estimando que tiña un potencial de produción dunhas 800 plantas en cada colleita.\nComo único responsable, ata o momento, a Garda Civil procedeu á identificación da persoa que tiña alugado esta nave, A.P.A., de 31 anos, veciño de Vigo, a quen se lle investiga como suposto autor dun delito contra a saúde pública e outro de defraudación do fluído eléctrico, tendo en conta que esta persoa estaba a utilizar a rede pública para abastecerse da corrente que se utilizaba no interior da nave.\nA Dirección Xeral de Tráfico (DXT) poñerá en marcha desde o vindeiro luns, día 5 de xuño, unha campaña especial de control sobre a taxa de alcoholemia e consumo de drogas que se estenderá ata […]


Xosé Lois Romero e Aliboria recodifican a música tradicional no seu novo single – Balea\nXosé Lois Romero e Aliboria recodifican a música tradicional no seu novo single\nBalea· 21 Febreiro, 2020 ·0\n“Non hai acougo como o do colo”, braman Aliboria no seu novo single. Pero tampouco hai maneira máis crúa, directa, salvaxe e emocionante que a que ten o proxecto de, neste caso, achandar camiños inexplorados pola música tradicional.\nXosé Lois Romero & Aliboria presentan o segundo e último adianto do que será “Latexo”, o seu segundo álbum de longa duración, que verá a luz o vindeiro 5 de marzo a través de Raso Estudo.\nTras presentar meses atrás a impresionante “Muiñeira de Ons”, primeiro adianto de “Latexo”; o combo estrea agora unha canción composta polo propio Xosé Lois Romero, pero que soa a clásico tradicional e a revolución dos postulados do folclore: manteñen o pulso polo tribal e o ritual á vez que resignifican os códigos da música tradicional galega única e exclusivamente con voces femininas e unha maraña de percusións que van desde instrumentos tradicionais a outros realizados por eles mesmos, nun exercicio inédito de recodificación dos elementos para facer música.\nAliboria, xunto cun prestixioso Xosé Lois Romero que dirixe e lidera esta orquestra de máis de dez músicos, sitúanse tan preto do olimpo do folclore galego como de proxectos que poden lembrar desde os brasileiros Barbatuques ou os arxentinos La Bomba de Tiempo até unha imaxinería de música industrial que soa a madeira: como uns Einstürzende Neubauten con instrumentos de madeira e latón que reavivan o espírito da tradición oral do folclore máis profundo e, á vez, modernista; ou uns All Blacks cantando unha ‘haka’ tan preto do folclorismo máis romántico como da rabia máis salvaxe.


Autor Comunicación Balonmán CulleredoPublicado o 23/04/2021 23/04/2021 Deixa un comentario para Previa da xornada!\nNova xornada de competición, na que nos acercamos ás xornadas finais dalgunha das competicións dos nosos equipos e na que algúns deles intentarán loitar polo título ou obtelo pase á fase final. Cabe destacar que esta fin de semana o equipo senior xoga a última xornada na que debe gañar e esperalo resultado de Meaño para saber se se proclaman campións da 1ª Autonómica Masculina.\n(Infantil masc.) BM CULLEREDO REMAX RIAZOR VS OAR CIUDAD\nOs nosos rapaces do Remax Riazor enfrontaranse este domingo ás 13:00 en Tarrío ao OAR Ciudad. Os nosos buscarán seguir na súa liña de progresión e competir ata o final un partido que de seguro será duro. Para poder gañalo partido deberemos amosar unha defensa moi solidaria e contundente e xogar con calma e claridade en ataque, solventando os erros da xornada pasada.\n(Infantil masc.) METALÚRGICA BB XIRIA VS BM CULLEREDO CONSTRUPEREIRO\nEste sábado ás 12:15 no Vila de Noia, o Construpereiro ten un encontro importante no que medilo seu estado de forma actual. Chegan os nosos a esta xornada con baixas no equipo, pero con moitas ganas e ilusión para intentar acadar unha nova victoria que nos manteña na parte alta da clasificación.\n(Infantil masc.) BM CULLEREDO SUTENOR VS GLOBALMAR SEALAND CARBALLAL\nO BM Culleredo Sutenor desputará o seu encontro desta xornada fronte ao Carballal, farao este domingo ás 10:00 en Almeiras. Os nosos rapaces do Sutenor buscarán alargala súa racha de victorias ante o duro Carballal, que de seguro nos plantexará moitos problemas, tendo os nosos que dalo seu 100% se queren sacar un resultado positivo.\n(Cadete fem.) BM CULLEREDO FISIOTERAPIA BENESTAR VS BM RIBADOSAR\nAs nosas cadetes do Fisioterapia Benestar volverán a enfrontarse esta xornada ao Bm Ribadosar, equipo que xa na ida lle pranteou certos problemas ás nosas que remataban por levarse os 2 puntos de Santiago. Buscarán as nosas seguir na liña de traballo que veñen levando toda a tempada e de seguro que coa nosa sólida defensa conseguiremos sacar un resultado positivo deste encontro.\n(Cadete masc.) BM CULLEREDO INDUTEC INGENIEROS VS ASMUBAL MEAÑO\nO BM. Culleredo Indutec Ingenieros volverá ao pavillón de Almeiras para disputar como local o penúltimo partido desta fase. Clasificado xa como segundo do seu grupo, os cullerdenses utilizarán estes dous últimos encontros para conseguir unha mellor posta a punto e chegar ás semifinais da seguinte fase o mellor posible, co obxectivo de conseguir a clasificación para a Final Four. O partido ante os de Meaño será sumamente importante para establecer o punto de partida a unha mellora no xogo, especialmente en defensa, tanto no sistema 6:0 como 5:1. O encontro dará comezo ás 10:00h.\n(Xuvenil fem.) BM CULLEREDO RAFERGAL VS BALONMANO PORRIÑO “B”\nO BM. Culleredo Rafergal, actuará de novo como local no polideportivo de Almeiras este sábado ás 13:00h. As Cullerdenses reciben ao Balonmán Porriño B, un conxunto que foi capaz de derrotar pola mínima ao conxunto de Culleredo na primeira volta, polo que se espera un encontro igualado e no que as locais teñen postas moitas esperanzas co obxectivo de aspirar aos postos altos nesta segunda rolda. O aspecto defensivo será de novo clave, así como reducir os erros non forzados, cuestión na que o equipo xa presentou unha importante mellora no partido da fin de semana anterior en Chapela.\n(Xuvenil masc) BM RIBADOSAR AMANCIO DEPORTES VS BM CULLEREDO BERMÚDEZ ULLOA\nEste domingo ás 12, os nosos xuvenís visitan aos veciños de Santiago, o Bm Ribadosar. Último partido da liga, xa que na última xornada tócanos descansar, encontro vital para seguir mantendo a primeira posición na táboa clasificatoria e sobre todo para seguir na liña ascendente na que nos encontramos, na que temos a posibilidade de rematar a liga como líderes invictos.\n(Senior masc) BALONMANO PORRIÑO VS BALONMÁN CULLEREDO\nÚltima xornada da fase polo título e todo por decidir ainda na clasificación.\nDesprazarémonos na tarde do domingo a Porriño para enfrontarnos ao único equipo o que non conseguimos vencer nesta 2ª fase. Teremos moito que traballar para conseguir a victoria e despois esperar o resultado do partido entre o MC360 POIO - ASMUBAL MEAÑO para ver como queda a clasificación final. Todo pode pasar na apaixoante e decisiva xornada!\nPublicado o 23/04/2021 23/04/2021 Autor Comunicación Balonmán Culleredo\nArtigo anterior:DESPUTADO ENCONTRO ENTRE O BM CULLEREDO ENERXIASOLAR E O BM CULLEREDO OPEMAT\nArtígo seguinte:VITORIA AMARGA PARA O INDUTEC INGENIEROS NUN MAL PARTIDO


A División de Acuicultura de ACUINUGA impulsa o proxecto ECOPEMER para a produción ecolóxica de peixe e marisco en Galicia baixo réxime de recirculación. Este proxecto foi seleccionado entre centos de competidores para a rolda de financiamento "Blue Invest 2018", organizado pola Comisión Europea que terá lugar en Bruxelas o 17 de Maio deste ano.\nECOPEMER é un proxecto de expansión empresarial cun horizonte de investimento de preto de 1,5 millóns de euros, que ten como obxectivo a reanudación da actividade acuícola nunha instalación situada nunha contorna sensible, con bo potencial de produción, aínda que falto ata agora dunha xestión profesional. En termos de produción animal, ECOPEMER pertence ao campo da biotecnoloxía alimentar, centrado na implementación de tecnoloxías disruptivas para o deseño de sistemas de contención e un novo sistema de recirculación de auga salgada que minimiza o impacto ambiental da actividade, asegurando ao mesmo tempo a salubridade e bioseguridade do cultivo. O proxecto persegue a certificación orgánica do produto final, mediante a aplicación de novas técnicas nutricionais como a formulación ad hoc de dietas para peixes (rodaballo, dorada, robaliza) a partires de ingredientes locais, e o uso de efluentes procedentes da engorde de peixe para a preengorda de moluscos bivalvos de interese comercial (ameixa e ostra).\nCo evento Blue Invest, a Comisión pretende realizar o potencial de xeración de riqueza e emprego que mantén a economía azul na Unión Europea. Trátase dunha plataforma de emparellamento que reúne á comunidade financeira cos emprendedores, persoalizando un formato de reunións bilaterais previamente arranxadas para estudar oportunidades de investimento e proxectos de desenvolvemento cunha forte sensibilidade ambiental. Para a convocatoria 2018 foi confirmada a presenza de 300 participantes, incluíndo fondos de investimento públicos e privados, empresas, provedores de servizos financeiros e representantes políticos e administrativos. Ademais de representar unha oportunidade única para a identificación de socios financeiros, Blue Invest facilita o establecemento de redes de coñecemento entre clientes, axentes de innovación, prestadores de servizos auxiliares e empresas do sector mariño, medioambiental e agroalimentario.


VALENÇA TUI INFO: Tui acolle mañá unha xornada sobre a iniciativa SmartPeme\nTui acolle mañá unha xornada sobre a iniciativa SmartPeme\nA Área Panorámica de Tui acolle mañá xoves, 24 de novembro, unha xornada sobre a iniciativa SmartPeme da Deputación de Pontevedra. Trátase dun servizo de información e asesoramento, presencial e personalizado sobre as TIC (Tecnoloxías da Información e Comunicación) e as Novas Tecnoloxías\nOs destinatarios dos servizos do SmartPeme son os autónomos e micropemes e persoas emprendedoras da provincia de Pontevedra. Este servizo conta con puntos de atención permanente no Porriño, Cambados, Lalín, Ponteareas, Pontevedra e Vigo.\nO programa previsto mañá en Tui comezará ás 10h coa apertura da xornada a cargo do alcalde de Tui, Enrique Cabaleiro, a presidenta da Deputación, Carmela Silva, e o deputado de Innovación e Promoción Económica, Francisco Javier Dios.\nA continuación José Antonio Piñeiro, responsable da rede SmartPeme, e Esther Garciñuño, asesora TIC de SmartPeme, presentarán a carteira de servizos de SmartPeme.\nA partir das 12h realizaranse xuntanzas individuais coa asesora TIC que se retomarán dende ás 15.30h. O peche da xornada está prevista para ás 19h.\nDende SmartPeme axudan aos autónomos, empresarios ou emprendedores a escoller o marketplace máis axeitado para o seu negocio, o acompañan durante a implantación do comercio electrónico, o aconsellan nas ferramentas para mellorar a produtividade, e resolven calquera dúbida sobre as TIC.\nOs interesados en participar nesta xornada ou nas reunións invidiualizadas co asesor TIC poden solicitar cita previa no 886 20 20 20, no correo electrónico info.smartpeme@depo.es ou no formulario de inscrición na web.\nem quarta-feira, novembro 23, 2016